text:
1Kadagidi aldaw a panagturay ni Ahasuero (daytoy ni Ahasuero a nagturay manipud India agingga iti Etiopia, kadagiti 127 a probinsia),
2kadagidiay nga al-aldaw, nakatugaw ni Ari Ahasuero iti naarian a tronona iti palasiona idiay Susa.
3Iti maikatlo a tawen a panagturayna, nangipaay isuna iti padaya para kadagiti amin nga opisial ken adipenna. Kaduana ti armada ti Persia ken Media, dagiti natatakneng a tattao, ken dagiti gobernador dagiti probinsia.
4Impakitana ti kinabaknang ti pagarianna ken ti dayaw iti dayag ti kinatan-okna iti adu nga al-aldaw, iti 180 nga aldaw.
5Idi nalpasen dagitoy nga al-aldaw, nangipaay ti ari iti padaya a nagbayag iti pito nga aldaw. Daytoy ket para kadagiti amin a tattao nga adda iti palasio ti Susa, manipud iti katatan-okan agingga iti kanununumoan. Naangay daytoy iti paraangan ti minuyungan iti palasio ti ari.
6Ti paraangan ti minuyungan ket naarkusan kadagiti kurtina a naaramid iti puraw a lupot ken lila nga addaan iti tali a lino ken lila, a nakabitin kadagiti singsing a pirak manipud iti adigi a marmol. Adda dagiti pagtugawan a balitok ken pirak iti pagbaddekan a nabaldusaan iti nangisit a bato, marmol, balay ti perlas, ken adda marisna a batbato.
7Naidasar dagiti mainum kadagiti balitok a kopa. Tunggal kopa ket naidumduma, ket adda naiyeg nga adu nga arak ti ari gapu iti kinamanangited iti ari.
8Ti panagiinom ket nagtultuloy kas panangsurot iti bilin, “Nasken nga awan ti pinnilitan.” Imbilin ti ari kadagiti amin a trabahador ti palasiona nga aramidenda ti aniaman a tarigagayan ti tunggal sangaili.
9Nangangay met iti padaya ni Reyna Vasti para kadagiti babbai iti palasio ni Ari Ahasuero.
10Iti maikapito nga aldaw, idi agragragsak ti puso ti ari gapu iti arak, imbagana kada Mehuman, Bizta, Harbona, Bigta, Abagta, Zetar, ken Carcas (dagiti pito nga opisial nga agserserbi kenkuana),
11nga iyegda ni Reyna Vasti kenkuana a nakakorona. Kayatna nga ipakita kadagiti tattao ken kadagiti opisial ti kinapintasna, ta makapasiddaaw ti langana.
12Ngem nagkedked ni Reyna Vasti a sumurot iti sao ti ari nga inyeg kenkuana dagiti opisial. Ket nakaunget unay ti ari; simged iti pungtot iti kaungganna.
13Nakiuman ngarud ti ari kadagiti lallaki a mabigbigbig a masirib, a makaawat kadagiti panawen (ta daytoy iti pamuspusan iti ari no maipapan kadagiti isu amin a nalalaing iti linteg ken panangukom).
14Ita dagiti nasinged kenkuana ket da Carsena, Setar, Admata, Tarsis, Meres, Marsena, ken Memucan, dagiti pito a prinsipe iti Persia ken Media. Mabalinda iti umasideg iti ari, ken iggemda dagiti kangangatoan a akem iti pagarian.
15“Kas panangtungpal iti linteg, ania ti maaramid kenni Reyna Vasti gapu ta saan isuna a nagtulnog iti bilin ni Ari Ahasuero, nga inyeg kenkuana dagiti opisial?”
16Kinuna ni Memucan iti sangngoanan ti ari ken kadagiti opisial, “Saan laeng a maibusor iti ari ti biddut a naaramid ni reyna Vasti, ngem maibusor met kadagiti amin nga opisial ken amin a tattao nga adda kadagiti probinsia ni Ari Ahasuero.
17Ta maamoanto dagiti amin a babbai ti inaramid ti reyna. Daytoyto ti pakaigapoan a tratoenda ti assawada nga addaan iti gura. Kunadanto, 'Imbilin iti ari nga iyegda ni reyna Vasti iti sangoananna, ngem nagkedked isuna.'
18Sakbay nga agleppas daytoy nga aldaw dagiti nataktakneng a babbai iti Persia ken Media a nakangngeg iti daytoy a banag maipangep iti reyna ket ibagadanto met kadagiti amin nga opisial iti ari. Addanto nakaro a gura ken pungtot.
19No makaay-ayo daytoy iti ari, mangipaulog isuna iti bilin nga aggapo kenkuana, ket mapalubusan a maisurat daytoy kadagiti linteg iti Persia ken Medes, a saanto a mabaliwan, a saanton a makaasideg ni Vasti kenkuana. Ited koma ti ari ti saadna a kas reyna iti sabali a nasaysayaat ngem isuna.
20Inton naipablaak ti bilin ti ari iti entero a nalawa a pagarianna, raemento amin dagiti babbai dagiti assawada, manipud iti katatan-okan agingga iti kanunumoan.”
21Naay-ayo ti ari ken dagiti natatakneng a lallaki iti daytoy a balakad, ket inaramid ti ari kas insingasing ni Memucan.
22Nangipatulod ti ari iti surat kadagiti amin a probinsia a masakupan iti pagarianna, iti tunggal probinsia iti bukodda a pannurat, ken iti tunggal tattao iti bukodda a pagsasao. Imbilinna nga amin a lallaki ket masapul nga isu iti amo iti bukodna a pagtaengan. Naited daytoy a bilin iti pagsasao iti tunggal tattao nga adda iti emperio.


c: text/html

text:
Pagsasao a Bosnio
Ti Bosnio (bosanski / бocaHckи [bɔ̌sanskiː]) ket isu ti naiyalagad a karuay ti pagsasao a Serbo-Kroata nga inus-usar babaen dagiti Bosniako.[3][4][5] Ti Bosnio ket maysa kadagiti tallo nga opisial a pagsasao ti Bosnia ken Herzegovina,[6] a kakuyog ti Krota ken Serbio. Daytoy ket maysa pay nga opisial a nabigbigan a minoridad wenno rehional a pagsasao iti Serbia,[7] Ti Montenegro, Kosovo,[8] ken Amianan a Macedonia.
Ti Alagaden a Bosnio ket naibatay iti adu a naiwarwaras a dialekto ti Serbo-Kroata, Shtokavia, a kaaduan a naipangpangruna iti Akin-daya a Herzegovina, nga isu pay daytoy ti batayan ti Alagaden a Kroata, Serbio, ken Montenegrino. Aginggana idi ti pannakawaswas ti SFR Yugoslavia, dagitoy ket natrato a kas agmaymaysa a pagsasao a Serbo-Kroata, ken dayta a termino ket naus-usar pay laeng iti Ingles iti panangibaga ti sapasap a batayan (bokabulario, gramatika ken sinuratan) nga ita nga aldawen ket ket dagiti uppat nga opisal a nailian nga alagaden, urayno ti termino ket saanen nga inus-usar dagiti patneng nga agsasao.
Ti Alagaden a Bosnio ket agus-usar ti Latin nga alpabeto.[Nota 1] Ti Bosnio ket naipangpangruna kadagiti karuay ti Serbo-Kroata para kadagiti bilang ti nabulbulod a balikas ti Arabiko, Otomano Turko ken Persiano, gapu ti pannakaiyasideg ti pagsasao kadagiti kultura babaen ti Islamiko.[9][10][11] Ti pagsasao a Bosnio ket aglaon pay kadagiti bilang kadagiti Hermanismo a saan a mangmangeg iti Kroata wenno Serbio a naus-usaren manipud iti Imperio ti Austro-Hungaro.[12]
Adda met dagiti mangitaktakder a lingguista ken dagiti sosio-politiko a mangtunton a ti Bosnio ket saan laeng nga alagaden a pagsasao dagiti Bosniako, ngem kadagiti amin a Bosnia ken Herzegovina, a mangal-ala iti naipakasaritaan nga ebidensia a ti rehional a termino ti Bosnio ken nasaksian.
Dagiti notaUrnosen
- ^ a b Ti Siriliko ket opisial a naus-usar nga alpabeto, ngem iti panagsanay daytoy ket naus-usar laeng idiay Republika Srpska,nga idiay Pederasion ti Bosnia ken Herzegovina ket ti latin ti kaaduan a naus-usar.[2]
Dagiti nagibasaranUrnosen
- ^ "Accredited Language Services: An Outline of Bosnian Language History". Accredited Language Services. Naala idi 12 Agosto 2012.
- ^ Alexander 2006, pp. 1–2.
- ^ David Dalby, Linguasphere (1999/2000, Linguasphere Observatory), pg. 445, 53-AAA-g, "Srpski+Hrvatski, Serbo-Croatian".
- ^ Benjamin V. Fortson, IV, Indo-European Language and Culture: An Introduction, 2nd ed. (2010, Blackwell), pg. 431, "Gapu ti nalaka pannaki-innawatda, ti Serbio, Kroata, aken Bosnio ket kadawyan a naipagpagarup nga agmaymaysa a pagsasao a tinawtawagan ti Serbo-Kroata ."
- ^ Václav Blažek, "On the Internal Classification of Indo-European Languages: Survey" naala idi 20 Okt 2010, pp. 15-16.
- ^ See Art. 6 ti Batay-linteg ti Pederasion ti Bosnia ken Herzegovina, mabalin a magun-od iti opisial a website oti Opisina ti Nangato a Representatibo ti Bosnia ken Herzegovina
- ^ "European charter for regional or minority languages: Application of the charter in Serbia" (PDF). Konsehal iti Europa. 2009.
- ^ Driton Muharremi and Samedin Mehmeti (2013). Handbook on Policing in Central and Eastern Europe. Springer. p. 129.
- ^ Algar, Hamid (2 Hulio 1994). Persian Literature in Bosnia-Herzegovina. Oxford: Journal of Islamic Studies (Oxford). pp. 254–68.
- ^ Balić, Smail (1978). Die Kultur der Bosniaken, Supplement I: Inventar des bosnischen literarischen Erbes in orientalischen Sprachen. Vienna: Adolf Holzhausens, Vienna. p. 111.
- ^ Balić, Smail (1992). Das unbekannte Bosnien: Europas Brücke zur islamischen Welt. Cologne, Weimar ken Vienna: Bohlau. p. 526.
- ^ ANDLER, CH (1915). Pan-Germanism: Its plans for German expansion in the World. Paris: Librairie Armande Colin. p. App. I, II – pp. 69–71.
Dagiti silpo ti ruarUrnosen
Dagiti midia a mainaig iti Pagsasao a Bosnio iti Wikimedia Commons

robotstxt: allowed

filter: keep


text:
Ilocano News: Saan pay a natiliw dagiti suspek iti pannakapapatay ti maysa a huwes
Ni Ben Pacris
Tagudin, Ilocos Sur (7 October) -- Imbilin ni PNP Sr Supt Eduardo Angel Dopale, PNP Provincial Director, to naan-anay mga imbestigasion ken al-alisto a pannakaarestar dagiti suspek ti pannakapapatay ni Judge Reynaldo Lacasandile iti Barangay Lacong iti Daytoy nga ili iti agsapa iti Lunes.
Nagturong a mismo ni Sept Dopale iti crime scene a nangidaulo ti imbestigasion anangibilinanna kadagiti kameng ti PNP iti al-alisto a pannakasolbar ti krimen.
Iti imbestigasio ti PNP-Tagudin nga idaulluan ni Pol. Sr Inspector Benedicto Cardenas nga agur-uray ti judge iti bus nga agturong iti Vigan City iti igid ti national highway iti Barangay Lacong iti agarup alas singko iti agsapa, idi pinaltogan ti dua a lallaki a nakalugar iti matorsiklo,'
Natay a dagus to RTC Judge a nagsagaba ti dua a bala, maysa a bala ti nangtira iti pusona, kinuna ti report ti PNP.
Madama pay laeng ti naannayas nga imbestagasion ti polisia no ania ti pudpudno a motibo daytoy a krimen.
Imbilin ni Col Dopale a nasken a naan-anay ti pannakaimplementar ti Total Gun Ban a direktiba ti Comelec kadagiti nabangon a checkpoints iti probinsia. Nangrugi ti gun idi Setiembre 25 ingganaiti Nobiembre 10, 2010 para iti natalna a barangay ken SK election inton Oktobre 25.
Nainget pay ti pannakamonitor dagiti armado a nakamotorsiklo a nakingappuanan kadagiti napalabas a krimen iti probinsia. (PIA Vigan) [top]


text:
Charo Santos-Concio
Ni María Rosario Santos y Navarro de Concio,Nota nadaydayeg nga ammo a kas ni Charo Santos Concio wenno simple laeng a kas Charo Santos (nayanak Oktubre 27, 1955), ket maysa a Filipina nga ehekutibo ti midia ken aktres. Isu ti mangisangaili ti Maalaala Mo Kaya, ti kapautan a maipatpataray nga antholohia a drama ti telebision iti Asia. Manipud idi 2012 aginggana idi 2016, isu idi ti Chief Executive Officer CEO ti Korporasion ti ABS-CBN, ti kadakkelan a konglamorado ti pagliwliwaan ken midia iti Filipinas. Iti agdama isu ket agserbi a kas ti Mangipangulo nga Opisial ti Linaon ken Presidente ti Unibersidad ti ABS-CBN. Addaan iti nabileg a papel ni Santos-Concio iti panagpataud ti telebision ken pelikula iti Filipinas.[1]
Idi Marso 3, 2008, naital-o isuna kas ti maikalima a presidente ti ABS-CBN Broadcasting Corporation ken mangimaton iti dagup a portfolio ti negosio, ken nangsukat ken ni interim a presidente Eugenio López III. Nangsukat isuna kas CEO kalpasan idi nagretiro ni López idi Disiembre 31, 2012.[2]
Bukod a biagUrnosen
Nayanak ni Santos-Concio a kas maikadua kadagiti innem nga annak da Winifredo Santos, ti maysa a mangngagas, ken Nora Navarro. Maysa kadagiti kabsatna ket ni Malou, ti daulo ti Star Cinema.
Inasawana ti negosiante a ni Cesar Rafael Concio Jr. ken adda dua nga annakda a lallaki, ni Francis ken Martin, ken dua nga apoda a babai. Ikit pay isuna ni Bryan Santos, M.O.R. disc jockey ken aktor.
Nagturpos a kas cum laude manipud iti St. Paul University Manila iti grado iti communication arts. Pinalpasna pay ti ababa a programa iti Advanced Management iti Harvard Business School idi 2007.
PagsapulanUrnosen
Ni Santos-Concio ket immuna idi a nadillaw babaen ti midia a kas Baron Travel Girl idi 1976. Nagtrabaho pay isuna a kas katakunaynay ti produksion sakbay ti linteg-militar nga ABS-CBN.
Kadagiti tawen ti 1980, nagpataud ni Santos-Concio kadagiti bilang ti pelikula a kas ti Oro, Plata, Mata ken Himala babaen ti Experimental Cinema of the Philippines. Nagserbi pay isuna kas ti kreatibo a bileg kadagiti produksion ti Vanguard Films ken Vision Films sakbay nga immakar iti Regal Films.
Maysa isuna a nangabak iti gungguna a dramatiko nga aktres iti nasapa a pagsapulanna, nangabak iti tropeo para iti panagpabuyana iti Itim ni Mike de Leon iti las-ud ti Asian Film Festival idi 1977. Nasayaat isuna anapadayawan para iti panagpabuyana iti pelikula idi 1990 ti Gumapang Ka Sa Lusak ni Lino Brocka a nangabak kadagiti nadumaduma a gungguna a mairaman ti kalaingan a Direktor ti FAMAS para ken ni Brocka. Nangabak pay ni Santos kadagiti uppat nominasion ti Gungguna ti FAMAS. Nakagun-od isuna kadagiti dua nominasion ti Kalaingan nga Aktres para iti Pag-Ibig na Walang Dangal (1980) ken ti Kontrobersiyal (1981) ken ti Kalaingan a Mangsuporta nga Aktres para iti Gumapang Ka Sa Lusak (1990) ken Ms. Dolora X (1993). Nakagun-od pay isuna kadagiti tallo a nominasion ti Gawad Urian para iti Ang Babaeng Humayo, Gumapang Ka Sa Lusak, ken Itim.
Idi 1987, bayat a nagtrabtrabaho para iti Regal Films, naimbitaran isuna a tumipon iti baro nga ABS-CBN, a nalukatan manen idi Septiembre 14, 1986. Naital-o ni Santos-Concio manipud iti Mangimaton ti Produksion, iti Direktor ti Programa iti Ehekutibo a Bise-Presidente. Isu ket naigupitan iti panagpataud kadagiti nadumaduma a penomeno a serye ti telebision ti ABS-CBN a mairaman ti Esperanza, Mula Sa Puso, Pangako Sa 'Yo, ken Kay Tagal Kang Hinintay. Ti sanayan iti pelikula ket taudan ti nangruna a papel iti panagpartuat ti Star Cinema. isu pay ti gapu ti kapautan nga agtartaray nga antologo a drama ti telebision iti Filipinas iti Maalaala Mo Kaya, nga isu ti nagsangaili manipud iti daytoy ket nangrugi idi 1991.
Idi Disiembre 26, 2007, ginunggunaan ti Film Academy of the Philippines (FAP) ni Santos-Concio iti Gungguna ti Manuel de Leon Award para iti obrana iti industria.[3] Idi Marso 1, 2008, naidutok isuna kas ti maika-5 a Presidente ti ABS-CBN, ken mangaramid kaniana a kas ti immuna a babai a presidente ti konglamorado ti midia ken ti Lopez Group of Companies.
Idi Enero 1, 2016, nagretiro isuna a kas Presidente ken CEO ti Korporasion ti ABS-CBN Corporation ken sinukatan babaen ti Mangipangulo nga Agpatpataray nga Opisial ti ABS-CBN a ni Carlo L. Katigbak. Nagtultuloy isuna kas ti Mangipangulo nga Opsiial ti Linaon ti ABS-CBN bayat nga addaan kadagiti maipatinayon a papel a kas ti Presidente ti Unibersidad ti ABS-CBN ken agserbi a kas ti ehekutibo nga agbalbalakad para ken ni Eugenio López III ti Mangipangulo ti Korporasion ti ABS-CBN.
Dagiti gungguna ken pammigbigUrnosen
- 2015 Fleur-de-lis Award, St. Paul University Manila
- 2014 Female Makabata Star, Anak TV Awards
- 2014 Gold Stevie Award in the Female Executive of the Year in Asia, Australia, or New Zealand category, Stevie Awards for Women in Business
- 2014 Asian Media Woman of the Year, ContentAsia
- 2014 Woman Achiever for Tourism and International Understanding, 24th SKAL Tourism Personality Awards
- 2014 Woman of the Year for the Philippines, 1st Asia-Pacific Stevie Awards
- 2014 FitzGerald Belfry Lifetime Achievement of The Year, 94th Las Familias Unidas FitzGerald Awards
- 2013 OFW Gawad Parangal, Kapisanan ng mga Kamag-anak ng Migranteng Manggagawang Pilipino, Inc. (KAKAMMPI)
- 2013 Anak TV Seal Award, Anak TV Awards
- 2013 Golden Wheel Award for Corporate Media Management, Rotary International District 3780 and the Quezon City government's The Rotary Golden Wheel Awards
- 2013 Kapisanan ng mga Brodkaster ng Pilipinas (KBP) Lifetime Achievement Award, 21st Golden Dove Awards
- 2013 25-year Service Award, ABS-CBN Corporation’s Kapamilya Awards, 2013 Tourism Award (For Media Broadcast), Rotary Club of Manila’s 9th Tourism Awards
- 2012 Gawad Tanglaw Sa Sining ng Telebisyon, 10th Gawad Tanglaw Awards
- 2012 Outstanding Paulinian, St. Paul University Manila
- 2011 Female Makabata Star, Anak TV Awards
- 2011 Woman Super Achiever Award, CMO Asia’s Woman Super Achiever Awards
- 2011 Lifetime Achievement Award, Golden Screen TV Awards
- 2011 Gawad Parangal, Quezon City Government’s Gawad Parangal
- 2010 CEO Communication Excellence in Organizations Award, International Association of Business Communicators (IABC) CEO Excel Awards
- 2010 Anak TV Seal Award, Anak TV Awards
- 2007 Manuel de Leon Award, Film Academy of the Philippines (FAP) Awards
- 2007 Ading Fernando Lifetime Achievement Award, 21st Philippine Movie Press Club (PMPC) Star Awards for Television
- 1978 Best Actress for the film “Itim,” Asian Film Festival
PilmograpiaUrnosen
TelebisionUrnosen
Dagiti pelikulaUrnosen
Dagiti notaUrnosen
Dagiti nagibasaranUrnosen
- ^ "ABS-CBN". Abscbnpr.com. Naala idi 22 Disiembre 2017.
- ^ "CHARO SANTOS-CONCIO APPOINTED CEO OF ABS-CBN CORPORATION". Abscbnpr.com. Naala idi 22 Disiembre 2017.
- ^ "Charo Santos-Concio appointed CEO of ABS-CBN Corporation". Abscbnpr.com. Naala idi 22 Disiembre 2017.
- ^ Abellon, Bam V. (Nobiembre 12, 2019). "The drama behind Aguila: Walkouts, diva turns and confrontation on the set of FPJ's best film". ANCX. Naala idi Nobiembre 20, 2019.
- ^ "Charo Santos-Concio becomes CEO of ABS-CBN Corporation".
- ^ "Charo Santos-Concio Reunites With Judy Ann Santos on a TV Project".
- ^ "Filipina Hero, Charo Santos-Concio: The Superwoman".
- ^ "Santos-Concio is new ABS-CBN president".
- ^ "Charo Santos-Concio reunites with Judy Ann Santos for this TV project".
- ^ "Charo Santos deserves Oscar nod for 'Ang Babaeng Humayo,' US film critic says".
- ^ "LOOK: 'Eerie' starring Bea, Charo makes world premiere in Singapore".
Dagiti akinruar a silpoUrnosen
- Charo Santos-Concio iti Internet Movie Database (iti Ingles)
- Raymond Ang (Oktubre 1, 2016) COVER: Charo, reborn. Philstar Global


text:
Tomas Aquino
Ni Santo Tomas Aquino, O.P. (1225 – 7 Marso 1274), wenno Tomas ti Aquino wenno Aquino, ket maysa idi nga Italiano a Dominikano a padi ti Romano Katoliko a Simbaan, ken nangruna a makaimpluensia a pilosopo ken teologo iti tradision ti Eskolastisismo, nga iti kaunegan daytoy ket naamammoan nga isu pay ti "Umel a Lalaki a Baka" "Angheliko aDoktor", Doctor Communis, ken Doctor Universalis.[5] Ti nagan nga Aquinas ket mangibaga dagiti taudan ti kaputotanna iti pagilian ti Aquino iti agdama a Lazio: Ni Thomas ket nanipud kadagiti natakneng a pamilia ti Pagarian ti Napoles, nga addaan kadagiti titulo dagiti "konde ti Aquino". Isu ti nangiyun-una a klasiko a nagipakpatakder ti masna a teologo, ken ti ama ti Tomismo. Isu ket adu ti impluensiana iti Laud a kapanunotan, ken kaaduan ti moderno a pilosopia ket naaramid idi ti panagrang-ay ken reputasion kadagiti kapanunotanna, a naisangsangayan dagiti lugar ti etika, masna alinteg, metapisika, ken politikal a teoria.
Ni Tomas ket tinengtengngel ti Katoliko a Simbaan a kas maysa a modelo a manursuro para kadagiti agad-adal ti kinapadi, ken ti kangatuan a panagiyebkas ti masna a panagrason ken panagipagarupan a teolohia. Dagiti panagad-adal ti obrana, segun kadagiti dokumento ti papa ken mahisterial, ket maysa a lugar a nasken a programa ti panagadal para kadagiti kinapadi wenno diakono, ken dagiti pay relihioso a pormasion ken dagiti agad-adal kadagiti sagrado a disiplina (Katoliko a pilosopia, teolohia, pakasaritaan, liturhia, ken kanon a linteg).[6] Dagiti obra a nakaidayeganna ket ti Summa theologiae ken ti Summa Contra Gentiles. Maysa kadagiti 35 Doktor ti Simbaan, isu ket naipanpanunotan a ti kalatakan a teologo ken pilosopo ti Simbaan. Ni Papa Benedicto XV ket nangirangarang: "Daytoy nga (Dominikano) Urnos … ket nakagun-od iti baro a kadayeg idi ti Simbaan ket nangirangarang dagiti insursuro ni Tomas ket kabukbukodanna ken ti Doktor, ket naipammadayawan ti naisansangayan a dayaw manipud kadagiti Pontipiko, ti apo ken patron dagiti Katoliko a pagadalan."[7]
Biograpia[urnosen | urnosen ti taudan]
Dominikano (1225–1244)[urnosen | urnosen ti taudan]
Ni Tomas ket naipasngay idiay Roccasecca idi c. Enero 28, 1225, segun kadagiti nadumaduma a mannurat, idiay kastilio ti amana, ni Landolfo ti Aquino, Roccasecca nga adda idiay Contea di Aquino (iti dayta a panawen ket ti Pagarian ti Sicilia. Iti tatta nga aldawen ket ti Italia, daytoy ket adda idi idiay rehion ti Lazio). Ti ama ni Tomas ket saan idi a kameng ti kabilegan a sanga ti pamilia ngem nagtengtengngel laeng ti titulo a miles, bayat a ti ina ni Tomas, a ni Dame Teodora, ket kameng ti Rossi a sanga ti pamilia ti Neapolitano Caracciolo.[8] Ti kabsatna lalaki ni Landolfo ket maysa idi nga abad iti kasisigud a Benedictino nga abadia idiay Monte Cassino. Bayat nga amin nga anak a lalaki ti pamiliana ken napanda kadagiti pagsapulan ti milisia,[9] ti pamilia ket panggependa para ken ni Tomas a mangsurot ti ulitegna iti abadia;[10] daytoy ket mabalinton a pormal a pagsapulan a dalan ti ub-ubing nga anakna a lalaki ti akin abagatan nga Italiano a nobilidad.[11]
Iti edad a lima, ni Tomas ket nangrugrugi ti nasapa a panagadalna idiay Monte Cassino ngem kalpasan ti pannakapasamak ti milisia a suppiat a nagbaetan ni Emperador Federico II ken ni Papa Gregorio IX ket immabot idiay abedia idi nasapa a 1239, ni Landolfo ken Teodora ket inserrekda ni Tomas idiay studium generale (unibersidad) a kabangbangon babaen ni Federico idiay Napoles.[12] Mabalin a ditoy ti nakaiyammuan ni Tomas ken ni Aristoteles, Averroes ken Maimonides, nga isuda amain ket makaimpluensianto iti teolohiko a pilosopiana.[13] Iti pay las-ud ti panagad-adalna idiay Napoles ni Tomas ket naimpluensian ni Juan ti San Julian, ti maysa a Dominikano nga agsersermon idiay Napoles, isu na idi ket paset ti aktibo a ganetget babaen ti Dominikano nga urnos nga agkintos dagiti napsnek a sumursurot.[14] Idiay ti nangisursuro kaniana iti aritmetik, heometria, astronomia, ken musika idi ket ni Petrus de Ibernia.[15]
Idi agedad ti sangapulo ket siam, ni Tomas ket nangikeddeng a tumipon kadagiti Dominikano nga Urnos. Daytoy a panagtukkiad ni Tomas ket saan a kinayat ti pamiliana, a nagnamnama kaniana nga agbalin a maysa a Benedictino a monghe ken ti agbalin nga abad ti nabileg nga Abadia Montecassino idiay asideg kadagiti dominio ti pamiliana.[16] Iti panagpadas a mangpawil iti pannakibiang ni Teodora iti panagpili ni Tomas, dagiti Dominikano ket inurnosda nga umalis ni Tomas idiay Roma, ken manipud idiay Roma,naipatulod idiay Paris.[17] Nupay kasta, iti panagbanniagana a mapan idiay Roma dagiti kabsatna a lalaki, babaen ti panangibagbaga ni Teodora, kinemmegda isuana idi immininum manipud iti maysa nga ubbog ken insublida kadagit nagannak kaniana idiay kastilio ti Monte San Giovanni Campano.[17]
Ni Tomas ket naibalud idi idiay ti dua tawen kadagiti kastilio ti pamilina idiay Monte San Giovanni ken Roccasecca iti maysa a panagpadas a a mangpawil kaniana iti panagitultuloyna iti Dominikano a ruam ken ti panangiduron kaniana iti panangilikud ti baro nga aspirasion.[13] Dagiti politikal a pakadandanagan ket nagpawil ti Papa iti panangibilin a ruruar ni Tomas, nga adda daytoy ti nagbanagan ti pannkaiyatiddog ti pannakabalud ni Tomas.[18] Ni Tomas ket nangipalplabas daytoy a panawen iti tribunal iti panangisursurona dagiti kakabsatna a babai ken ti pannakisinnaritana kadagiti kameng ti Dominikano nga Urnos.[13] Dagiti kameng ti pamiliana ket napungtutanda a nagublag ken ni Thomas, a nagtultuloy a nagkedkeddeng a tumipon kadagiti Dominikano. Iti maysa a puntos, dua kadagiti kabsatna lalaki ket nangupada ti maysa a pampam tapno sulisogenna isuna. Segun ti sarita ni Tomas ket pinapanawna ti pampam babaen ti panagusar ti maysa a landok ti apoy. Iti dayta met laeng a rabii adda dagiti dua nga anghel ti nagparang kaniana idi siu ket matmaturog ken nagpapigsa ti panangikeddengna nga agtultuloy a selibe.[19]
Babaen idi 1244, idi nakitkitana a napay amin a panagublag ken ni Tomas, ni Teodora ket nagkikita a mangisalakan ti dignidad ti pamiliana, nangurnos isuna para iti panagtalaw ni Toams iti rabbi babaen ti maysa a tawa. Iti panunotna, ti maysa asekreto nga itatatalaw manipud iti pannakabalud ket ssan unay a makadangran ngem ti nawara a panagsuko kadagiti Dominikano. Immuna a naipatulod ni Tomas idiay Napoles ken kalpasan daytoy idiay Roma tapno makisarungkar ken ni Johannes von Wildeshausen, ti Apo a Heneral ti Dominikano nga Urnos.[20]
Dagiti nagibasaran[urnosen | urnosen ti taudan]
- ^ a b Gilby, Tomas (1951). Dagiti Pilosopiko a Testo ni Santo Tomas Aquino. Unibersidad ti Oxford a Pagmalditan.
- ^ Fr. Conway, John Placid (1911). Santo Tomas Aquino. Londres.
- ^ Rev. Vaughan, Roger Bede (1871). Ti Biag ken dagiti Obra ni Santo Tomas Aquino: Tom.I. Londres.
- ^ Spiazzi, Raimondo (1995). San Tommaso d'Aquino: biografia documentata. Bologna.
- ^ Kitaen ti Pio XI, Studiorum Ducem 11 (29 Hunio 1923), AAS, XV ("non modo Angelicum, sed etiam Communem seu Universalem Ecclesiae Doctorem"). Ti titulo a Doctor Communis ket napetsaan daytoy manipud idi maikasangapulo ket uppat a siglo; ti titulo a Doctor Angelicus ket napetsaan daytoy manipud idi maikasangapulo ket uppat a siglo, kitaen ti Walz, Xenia Thomistica, III, p. 164 n. 4. Ni Tolomeo da Lucca ket nagsurat iti Historia Ecclesiastica (1317): “Daytoy a tao ket kalaingan kadagiti moderno a pilosopo ken teologo, ken iti amin a suheto. Ken ti kastoy ket kankanayon nga isu ti panirigan ken kapanunotan, isu nga itan idiay Unibersidad ti Paris, isu ket tinawtawaganda ti Doctor Communis gapo ti kasayaat ti kalawag dagiti insursurona.” Historia Eccles. xxiii, c. 9.
- ^ Kodigo ti Kanon a Linteg, Can. 252, § 3 [1]
- ^ Benedicto XV Ensikliko Fausto appetente die 29 Hunio 1921, AAS 13 (1921), 332; Pio XI Ensikliko Studiorum Ducem § 11, 29 Hunio 1923, AAS 15 (1923), cf. AAS 17 (1925) 574; Paul VI, 7 Marso 1964 AAS 56 (1964), 302 (Bouscaren, vol. VI, pp. 786–88).
- ^ Jean-Pierre Torrell, Santo Tomas Aquino: Ti Tao Ken ti Onrana, CUA press, 2005, p. 3. Libro ti Google
- ^ Hampden, Ti Biag, p. 14.
- ^ Stump, Aquino, p. 3.
- ^ Schaff, Philip (1953). "Tomas Aquino". Ti Baro a Schaff-Herzog nga Ensiklopedia dagiti Relihioso a Pannakaammo – Nature. Vol. 126. Grand Rapids, MI: Baker Book House. pp. 422–423. Bibcode:1930Natur.126..951G. doi:10.1038/126951c0.
- ^ Davies, Aquino: Ti Pangyuna, pp. 1–2
- ^ a b c Davies, Aquino: Ti Pangyuna, p. 2
- ^ Hampden, Ti Biag, pp. 21–22.
- ^ Grabmann, Martin. Virgil Michel, patarus Tomas Aquino: Ti Personalidad ken Panunotna. (Kessinger Publishing, 2006), pp. 2.
- ^ Collison, Diane, ken Kathryn Plant. Dagiti Limapulo a Kangrunaan a Pilosopo Maika-2 ngaed. New York: Routledge, 2006.
- ^ a b Hampden, Ti Biag, p. 23.
- ^ Hampden, Ti Biag, p. 24.
- ^ Hampden, The Life, p. 25.
- ^ Hampden, Ti Biag, pp. 27–28.
Dagiti akinruar a silpo[urnosen | urnosen ti taudan]
Dagiti midia a mainaig ken ni Tomas Aquino iti Wikimedia Commons
Dagiti inadaw a sasao a mainaig ken ni Tomas Aquino iti Wikiquote (iti Ingles)


text:
Alcala, Pangasinan
Ti Alcala ket maysa a maika-3 a klase nga ili iti probinsia ti Pangasinan iti Filipinas.
Dagiti Baranggay[urnosen | urnosen ti taudan]
Ti Alcala ket nabingbingay a politikal kadagiti 21 a barbaranggay.[2]
- Anulid
- Atainan
- Bersamin
- Canarvacanan
- Caranglaan
- Curareng
- Gualsic
- Kasikis
- Laoac
- Macayo
- Pindangan Centro
- Pindangan East
- Pindangan West
- Poblacion East
- Poblacion West
- San Juan
- San Nicolas
- San Pedro Apartado
- San Pedro IlI
- San Vicente
- Vacante
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ Municipality of Alcala | (DILG)
- ^ a b "2015 Census of Population, Report No. 3 – Population, Land Area, and Population Density" (PDF). Philippine Statistics Authority. Quezon City, Philippines. Agosto 2016. ISSN 0117-1453. Naiyarkibo (PDF) manipud iti kasisigud idi Mayo 25, 2021. Naala idi Hulio 16, 2021.
- ^ Rehion ti Ilocos Dagup ti Populasion babaen ti Probinsia, Siudad, Munisipalidad ken Baranggay. Naala idi Hulio 8, 2021 (iti Ingles)
- ^ Senso ti Populasion (2020). "Rehion I (Rehion ti Ilocos)". Dagup ti Populasion babaen ti Probinsia, Siudad, Munisipalidad ken Baranggay. Philippine Statistics Authority. Naala idi Hulio 8, 2021.
- ^ Senso ti Populasion (2015). "Rehion I (Rehion ti Ilocos)". Dagup ti Populasion babaen ti Probinsia, Siudad, Munisipalidad ken Baranggay. Philippine Statistics Authority. Naala idi Hunio 20, 2016.
- ^ Senso ti Populasion ken Sangkabalayan (2010). "Rehion I (Rehion ti Ilocos)". Dagup ti Populasion babaen ti Probinsia, Siudad, Munisipalidad ken Baranggay. National Statistics Office. Naala idi Hunio 29, 2016.
- ^ Dagiti Senso ti Populasion (1903–2007). "Rehion I (Rehion ti Ilocos)". Tabla 1. Nabilangan ti Populasion kadagiti Nadumaduma a Senso babaen ti Probinsia/Nangato nga Urbano a Siudad: 1903 aginggana idi 2007. National Statistics Office.
- ^ "Probinsia ti Pangasinan". Datos ti Populasion ti Munisipalidad. Local Water Utilities Administration. Naala idi Disiembre 17, 2016.
Dagiti akinruar a silpo[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Mercedes, Camarines Norte
Ti Mercedes ket maysa a maika-2 a klase nga ili iti probinsia ti Camarines Norte iti Filipinas.
Dagiti baranggay[urnosen | urnosen ti taudan]
Ti Mercedes ket politikal a nabingbingay iti 26 a barbaranggay.[2]
- Apuao
- Baranggay I (Poblacion)
- Baranggay II (Poblacion)
- Baranggay III (Poblacion)
- Baranggay IV (Poblacion)
- Baranggay V (Poblacion)
- Baranggay VI (Poblacion)
- Baranggay VII (Poblacion)
- Caringo
- Catandunganon
- Cayucyucan
- Colasi
- Del Rosario (Tagongtong)
- Gaboc
- Hamoraon
- Hinipaan
- Lalawigan
- Lanot
- Mambungalon
- Manguisoc
- Masalongsalong
- Matoogtoog
- Pambuhan
- Quinapaguian
- San Roque
- Tarum
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ Municipality of Mercedes | (DILG)
- ^ a b "2015 Census of Population, Report No. 3 – Population, Land Area, and Population Density" (PDF). Philippine Statistics Authority. Quezon City, Philippines. Agosto 2016. ISSN 0117-1453. Naiyarkibo (PDF) manipud iti kasisigud idi Mayo 25, 2021. Naala idi Hulio 16, 2021.
- ^ Rehion ti Bicol Dagup ti Populasion babaen ti Probinsia, Siudad, Munisipalidad ken Baranggay. Naala idi Hulio 8, 2021 (iti Ingles)
- ^ Senso ti Populasion (2020). "Rehion V (Rehion ti Bicol)". Dagup ti Populasion babaen ti Probinsia, Siudad, Munisipalidad ken Baranggay. Philippine Statistics Authority. Naala idi Hulio 8, 2021.
- ^ Senso ti Populasion (2015). "Rehion V (Rehion ti Bicol)". Dagup ti Populasion babaen ti Probinsia, Siudad, Munisipalidad ken Baranggay. Philippine Statistics Authority. Naala idi Hunio 20, 2016.
- ^ Senso ti Populasion ken Sangkabalayan (2010). "Rehion V (Rehion ti Bicol)". Dagup ti Populasion babaen ti Probinsia, Siudad, Munisipalidad ken Baranggay. National Statistics Office. Naala idi Hunio 29, 2016.
- ^ Dagiti Senso ti Populasion (1903–2007). "Rehion V (Rehion ti Bicol)". Tabla 1. Nabilangan ti Populasion kadagiti Nadumaduma a Senso babaen ti Probinsia/Nangato nga Urbano a Siudad: 1903 aginggana idi 2007. National Statistics Office.
- ^ "Probinsia ti Camarines Norte". Datos ti Populasion ti Munisipalidad. Local Water Utilities Administration. Naala idi Disiembre 17, 2016.
Dagiti akinruar a silpo[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Tulong ti CAPTCHA
Dagiti website nga agaw-awat kadagiti maipablaak manipud iti publiko, kasla iti daytoy a wiki, ket masansan nga abusuen dagiti spammer nga agus-usar kadagiti automatiko a ramit tapno agipablaak kadagiti bukodda a silpo kadagiti adu a sitio. Bayat a mabalin a maikkat dagitoy a silpo, dagitoy ket nakaro a makariro.
Iti sagpaminsan, nangruna no agikabil kadagiti baro a silpo ti web iti panid, mabalin nga agiparang kenka ti wiki iti maysa a ladawan a namarisan wenno bakkaweng a teksto ken agdamag kenka nga agimakinilya kadagiti maiparang a balikas.
Yantangay a daytoy ket obra a narigat a ma-automatiko, kaaduan a mangipalubos nga agipablaak kadagiti pudno a tao bayat nga agpasardeng kadagiti kaaduan nga spammer ken dagiti dadduma nga agraraut a robot.
Daksangasat met a parigatenna dagiti agar-aramat a saan unay a makakita wenno agus-usar kadagiti pagbasabasa a naibatay iti teksto wenno naibatay iti bitla. Iti agdama awan kami pay iti maysa a magun-od a pagpilian nga audio. Pangngaasi a kontaken dagiti administrador ti sitio para iti tulong no daytoy ket nabigla a mangpawil kenka manipud iti panagaramid kadagiti lehitimado a tignaymo.
Pinduten ti buton ti "back" dita pagbasabasam tapno makasubli iti editor ti panid.


text:
Pannakailawlawag Dagiti Bersikulo iti Biblia
Ammuem ti kaipapanan dagiti popular a bersikulo ken sasao iti Biblia. Ammuem ti detalye dagiti teksto bayat a basbasaem ti kontekstoda. Paunegem ti pannakaawatmo iti tulong dagiti footnote ken cross-reference.
Pannakailawlawag ti Genesis 1:1—“Idi Un-Unana, Pinarsua ti Dios ti Langit ken ti Daga”
Ania ti dua a nagpateg a kinapudno a nadakamat iti daytoy a panglukat a sasao ti Biblia?
Pannakailawlawag ti Genesis 1:26—“Aramidentayo Coma ti Tao iti Ladawantayo”
Asino ti kasarsarita ti Dios?
Pannakailawlawag ti Exodo 20:12—“Dayawem da Tatang ken Nanangmo”
Adda kari nga innayon ti Dios iti dayta a bilin tapno mangted iti sabali pay a rason iti panagtulnog iti dayta.
Pannakailawlawag ti Josue 1:9—“Pumigsaka ken Tumuredka”
Kasano nga agbalin a napigsa ti pakinakemmo ken bumileg no maipasangoka kadagiti narigat a situasion ken dadakkel a problema?
Pannakailawlawag ti Salmo 23:4—“Uray Pay no Ginget ni Patay ti Paglasatak”
Uray iti karirigatan a situasion iti biagda, kasano a protprotektaran ti Dios dagiti agdaydayaw kenkuana?
Pannakailawlawag ti Salmo 46:10—“Agtalnacayo, ket Ammoenyo a Siac ti Dios”
Kayat kadi a sawen daytoy a bersikulo nga agulimek laeng ti maysa iti simbaan?
Proverbio 3:5, 6—“Dika Agtalek iti Ipagarupmo nga Ammom”
Ania ti aramidem tapno mas agtalekka iti Dios ngem iti bagim?
Pannakailawlawag ti Isaias 40:31—“Pumigsanto Dagidiay Mangnamnama ken Jehova”
Apay nga impada ti Biblia ti agtaytayab nga agila iti maysa a tao a pappapigsaen ti Dios?
Pannakailawlawag ti Isaias 41:10—“Dica Agbuteng, ta Addaac Kenca!”
Nangusar ni Jehova iti tallo a sasao tapno ipasiguradona kadagiti matalek nga agdaydayaw kenkuana a tulonganna ida.
Pannakailawlawag ti Isaias 42:8—“Siak Laeng ti APO”
Ania a nagan ti impanagan ti Dios iti bagina?
Pannakailawlawag ti Jeremias 29:11—“Siak Laeng ti Makaammo Kadagiti Planok a Maipaay Kadakayo”
Adda kadi plano ti Dios para iti tunggal tao?
Pannakailawlawag ti Mikias 6:8—“Pannagna a Sipapacumbaba iti Diosmo”
Isumario daytoy a bersikulo ti ekspektaren ti Dios kadatayo iti tallo a nabagas a sasao.
Mateo 6:33—“Birukenyo nga Umuna ti Pagarian ti Dios”
Ibagbaga kadi ni Jesus a saan a kasapulan nga agtrabaho dagiti Kristiano tapno adda pagbiagda?
Pannakailawlawag ti Mateo 6:34—“Diyo Pakadanagan ti Problema iti Sumaganad nga Aldaw”
Saan a kayat a sawen ni Jesus a liklikantayo ti agplano para iti masanguanan.
Pannakailawlawag ti Mateo 11:28-30—“Umaykayo Kaniak, . . . ket Paginanaenkayo”
Inkari kadi ni Jesus ti dagus a pannakabang-ar iti amin a pannakaidadanes ken kinaawan hustisia?
Pannakailawlawag ti Marcos 1:15—“Asidegen ti Pagarian ti Dios”
Kayat kadi a sawen ni Jesus a nangrugin nga agturay ti Pagarian?
Pannakailawlawag ti Juan 1:1—“Idi Punganay Addan ti Sao”
Ipakita daytoy a bersikulo dagiti detalye maipapan iti biag ni Jesu-Kristo sakbay nga immay ditoy daga kas maysa a tao.
Pannakailawlawag ti Juan 3:16—“Ta Kasta Unay ti Panagayat ti Dios iti Lubong”
Kasano nga impakita ni Jehova a Dios nga ay-ayatenna ti tunggal maysa kadatayo ken kayatna nga agbiagtayo nga agnanayon?
Juan 14:6—“Siak ti Dalan, ken ti Pudno, ken ti Biag”
Apay a masapul a bigbigen ti maysa a tao a mayat nga agdaydayaw ken Jehova ti importante a papel ni Jesus?
Pannakailawlawag ti Juan 14:27—“Ti Talna Ibatic Cadacayo”
Ania a kita ti talna ti imbati wenno inted ni Jesus kadagiti pasurotna? Kasanotayo a maawat dayta?
Pannakailawlawag ti Juan 16:33—“Naparmekkon ti Lubong”
Kasano nga impasigurado dagiti sasao ni Jesus kadagiti pasurotna a maparagsakda met ti Dios?
Pannakailawlawag ti Roma 5:8—“Idi Managbasoltayo Pay Laeng, Natay ni Cristo Gapu Kadatayo”
Gapu ta adda tendensia ti tao nga agpanunot ken agaramid iti maikontra kadagiti nalinteg a bilbilin ti Dios, kasanotayo a maaddaan iti nasayaat a relasion iti Dios ken agbiag nga agnanayon?
Pannakailawlawag ti Roma 10:13—“Umawag iti Nagan ti Apo”
Ik-ikkan ti Dios ti amin a tattao iti gundaway a maisalakan ken maaddaan iti agnanayon a biag, aniaman ti nasionalidad, puli, wenno kasasaadda iti biag.
Pannakailawlawag ti Roma 12:2—“Pabaroenyo a Naan-anay ti Panunotyo”
Pilpiliten kadi ti Dios nga agbalbaliw dagiti tattao?
Roma 15:13—“Sapay Koma ta ti Dios a Paggapuan ti Namnama Punnoennakayo iti Amin a Rag-o ken Talna”
Kasano a konektado dagiti kualidad a rag-o ken talna iti namnama ken nasantuan nga espiritu?
Pannakailawlawag ti Filipos 4:6, 7—“Awan Koma ti Pakadanaganyo”
Ania dagiti klase ti kararag a makatulong kadagiti agdaydayaw iti Dios tapno saanda a madanagan ket maaddaanda iti talna?
Pannakailawlawag ti Filipos 4:13—“Kabaelak a Sarangten ti Aniaman a Banag Babaen [ken] Cristo”
Ania ti kayat a sawen ni Pablo idi insuratna nga umawat iti pigsa “iti amin a banag”?
Pannakailawlawag ti 2 Timoteo 1:7—“Saan nga Espiritu ti Kinatakrot ti Inted Kadatayo ti Dios”
Kasano a matulongan ti Dios ti maysa a tao a manglaban iti buteng ken situtured a mangaramid iti umiso?
Hebreo 11:1—“No Adda Pammatitayo, Ditay Agduadua a Pumudno Dagiti Namnamaentayo”
Kasano kabileg ti pudno a pammati ken kasano kaimportante dayta?


text:
UMADANIKA ITI DIOS
“Ti Dios Ayatenna ti Naragsak a Manangited”
Ania a klase a regalo ti apresiarem unay? Kaaduan kadatayo ti maragsakan nga umawat iti regalo a naited gapu iti ayat, imbes a daydiay naited gapu ta obligasionna ti mangted iti regalo. No maipapan iti panangted, napateg kadatayo no ania ti motibo. Ngem kangrunaanna, napateg dayta iti Dios. Usigem ti naipaltiing a sasao ni apostol Pablo a nairekord iti 2 Corinto 9:7.
Apay nga insurat ni Pablo dagita a sasao? Kayatna a paregtaen dagiti Kristiano a taga-Corinto a tulonganda dagiti agkasapulan a kapammatianda idiay Judea. Pinilitna kadi a mangted dagiti taga-Corinto? Saan, no di ket kinunana: “Tunggal maysa aramidenna koma kas iti inkeddengna iti pusona, saan nga iti nadagsen a rikna wenno mapilpilit, ta ti Dios ayatenna ti naragsak a manangited.” Usigentayo dagita a pammaregta.
“Kas iti inkeddengna iti pusona.” Mangted ti pudno a Kristiano gapu ta inkeddengna dayta “iti pusona,” kuna ni Pablo. Kasta met, ti matalek a Kristiano sipapanunot iti kasapulan dagiti kapammatianna. Ti orihinal a sao a naipatarus nga “inkeddeng” “kaipapananna nga inkeddengna nga immun-una,” kuna ti maysa nga iskolar. Gapuna, pampanunoten ti maysa a Kristiano ti kasapulan dagiti kapammatianna ken utobenna no ania ti maaramidna tapno maipaay dagita a kasapulan.—1 Juan 3:17.
“Saan nga iti nadagsen a rikna wenno mapilpilit.” Dinakamat ni Pablo ti dua a kita ti panangted a masapul a liklikan dagiti Kristiano, dina kayat ti mangted ken mapilpilit. Ti Griego a sao a naipatarus kas “nadagsen a rikna” literal a kaipapananna “maldaangan (wenno maladingitan).” Ti mangted a nadagsen ti riknana wenno mapilpilit, “maladingitan a mangted gapu ta dina kayat a maksayan ti kuartana,” kuna ti maysa a reperensia. Mangted gapu ta mapuersa a mangaramid iti dayta. Asino kadatayo ti mayat nga umawat iti regalo manipud iti mapilpilit a mangted?
“Ti Dios ayatenna ti naragsak a manangited.” Apaman nga inkeddeng ti maysa a Kristiano ti mangted, maragsakan koma a mangaramid iti dayta, kuna ni Pablo. Kinapudnona, ti kinaragsak ket resulta ti panangted nga umiso ti motibona. (Aramid 20:35) Makita ti dadduma ti rag-o daydiay naragsak a mangted. Ti termino a “naragsak” deskribirenna ti makin-uneg ken makinruar a rikna ti mangted. Ti naragsak a mangted paragsakennatayo ken paragsakenna met ti Dios. Kuna ti sabali pay a patarus: “Ayaten ti Dios ti tao a naayat a mangted.”—Contemporary English Version.
“Ayaten ti Dios ti tao a naayat a mangted”
Dagiti naipaltiing a sasao ni apostol Pablo ti mangiwanwan a prinsipio kadagiti Kristiano maipapan iti panangted. Itedtay man ti panawen, pigsa, wenno sanikuatayo, aramidentayo dayta a sibubulos ken maragsakantayo no naparaburtayo iti sabsabali nangruna kadagiti agkasapulan. Ti kasta a panangted ket saan laeng a mangparagsak no di ket ipatpategnatay pay ti Dios ta ‘ayatenna ti naragsak a manangted.’
Singasing a basaen iti Biblia iti Septiembre


text:
Nailian a Parke ti Danaw Pantuwaraya
Ti Nailian a Parke ti Danaw Pantuwaraya ket nasalakniban a lugar iti Filipinas a mabirukan idiay baranggay Pantao Raya iti ili ti Saguiaran, Lanao del Sur. Ti parke ket sakupenna ti kalawa iti 20 nga ektaria a buklen iti Danaw Pantao Raya ken ti kaarrubayanna a lugar. Daytoy ket nairangarang a nailian a parke idi 1965 babaen ti Republika Tignay Blng. 4190.[1]
Ti lokasion ti parke iti Lugar ti Labneng ti Danaw Lanao-Karayan Agus ket mangaramid daytoy a nangruna a lugar para kadagiti ganetget ti konserbasion. Daytoy a lugar ket mangipaay iti kaaduan a danum ti rehion ken paandarenna ti Hidroelektriko a Pasdek ti Elektrisidad ti Agus a mangit-ited iti 70% iti eletrisidad ti Mindanao. Ti parke ket mabalin a maserrekan babaen ti kalsada ti Iligan-Marawi a manglaon pay kadagiti nangruna a danaw ket dadakkel a pagidulinan ti danum iti kaarrubayanna ken mairaman ti Danaw Basak, Laguna de Calaganan, Danaw Talao ken Danaw Agus.
Dagiti nagibasaran[urnosen | urnosen ti taudan]
- ^ "Republika Tignay Blng. 4190". Chan Robles. Naala idi 15 Hunio 2012.


text:
1Kalpasanna, nangibaon ni Hiram nga ari ti Tiro kadagiti mensahero a mapan kenni David, ken nangipatulod kadagiti kayo ti sedro, kadagiti karpintero ken kadagiti kumakabite. Nagipatakderda iti balay para kenni David.
2Ammo ni David a ni Yahweh ti nangisaad kenkuana a kas ari iti entero nga Israel, ket naitan-ok ti pagarianna para kadagiti tattaona nga Israelita.
3Sadiay Jerusalem, nangasawa iti ad-adu pay ni David, ket nagbalin isuna nga ama kadagiti ad-adu pay a putot a lallaki ken babbai.
4Dagitoy dagiti nagan dagiti putotna idiay Jerusalem: Sammua, Sobab, Natan, Solomon,
5Ibhar, Elisua, Elpelet,
6Noga, Nefeg, Jafia,
7Elisama, Beeliadad ken Elifelet.
8Ita, idi naammoan dagiti Filisteo a napulotan ni David a kas ari iti entero nga Israel, rimmuarda amin a mangbiruk kenkuana. Ngem naammoan ni David ti maipapan iti daytoy ket rimmuar a nakiranget kadakuada.
9Ita, dimteng dagiti Filisteo ket rinautda ti tanap ti Refaim.
10Ket dimmawat ni David iti tulong manipud iti Dios. Kinunana, “Rumbeng kadi a rautek dagiti Filisteo? Ipaaymo kadi ti panagballigimi kadakuada? Kinuna ni Yahweh kenkuana, “Rautem, ta awan dua-dua nga iyawatko ida kenka”
11Isu a simmang-atda idiay Baal Perazim, ket pinarmekna ida sadiay. Kinunana, “Nakapungtot iti kasta unay ni Yahweh kadagiti kabusorko babaen iti imak a kasla iti napegges a layus.” Isu a ti nagan dayta a lugar ket Baal Perazim.
12Imbati dagiti Filisteo dagiti didiosda sadiay, ket imbilin ni David a rumbeng a mapuoran dagitoy.
13Ket rinaut manen dagiti Filisteo ti tanap.
14Isu a dimmawat manen ni David iti tulong manipud iti Dios. Kinuna ti Dios kenkuana, “Masapul a saankayo a dumarup iti sangoananda, ngem ketdi, lawlawenyo ida iti likudanda ket darupenyo ida kadagiti kakaykaywan ti balsamo.
15Inton mangngegyo ti danapeg a maiyang-angin kadagiti tuktok dagiti kaykayo ti balsamo, darupenyo ida nga addaan iti puersa. Aramidenyo daytoy gapu ta umun-unanto ti Dios iti sangoananyo a mangdarup iti armada dagiti Filisteo.”
16Isu nga inaramid ni David ti imbilin ti Dios kenkuana. Pinarmekna ti armada dagiti Filisteo manipud iti Gabaon agingga idiay Gezer.
17Ket nagdinamag ti kinalatak ni David kadagiti amin a daga, ket pinagbuteng ni Yahweh dagiti amin a nasion kenkuana.


text:
Sasao a Laud nga Ulo ti Billit
Ti sasao a Laud nga Ulo ti Billit ket ti bassit a pamilia ti saan unay nga ammo a sasao a Papuano a naisasao idiay Peninsula ti Ulo ti Billit] ti Baro a Guinea.
Ti Pamilia a Laud nga Ulo ti Billit ket ti nasayaat a naipalawag a pamilia dagiti innem a pagsasao a naisasao idiay akinlaud a patingga ti Peninsula ti Ulo ti Billit ti Baro a Guinea ken ti akindaya a parte ti isla ti Salawati iti kasumbangir ti akinlaud nga aplaya ti Ulo ti Billit.
Dagiti pagsasao[urnosen | urnosen ti taudan]
- Seget–Moi:
- Abagatan a Laud nga Ulo ti Billit:
- ?Kuwani
Ti Kuwani ket napasingkedan laeng manipud iti bugbugtong a listaan ti balikas, ngem daytoy ket nalawag a naisangayan.[1]
Dagiti nagibasaran[urnosen | urnosen ti taudan]
- ^ Voorhoeve, C.L. 1975. West Papuan Phylum languages on the mainland of New Guinea: Bird's Head (Vogelkop) Peninsula. Papuan Languages and the New Guinea Linguistic Scene, ed. by S.A. Wurm, 717-28. (Pacific Linguistics C-38). Canberra: Pacific Linguistics.


text:
1Naibaga kenni Joab, “Kitaem, agsangsangit ken agladladingit ti ari gapu kenni Absalom.”
2Isu a nagbalin a ladingit ti balligi iti dayta nga aldaw kadagiti amin nga armada, gapu ta nangngeg ti armada a naibaga iti dayta nga aldaw, “Agladladingit ti ari para iti anakna.”
3Siuulimek a nagarudok dagiti soldado a nagturong iti siudad iti dayta nga aldaw, kas iti panagarudok nga umadayo dagiti mababain a tattao no tumarayda manipud iti gubatan.
4Inabbongan ti ari ti rupana ket nagsangit iti napigsa, “Anakko nga Absalom, Absalom, Absalom, anakko, anakko!”
5Ket simrek ni Joab iti balay ti ari ket kinunana kenkuana, “Imbabainmo dagiti rupa dagiti amin a soldadom ita nga aldaw, a nangisalakan ti biagmo ita nga aldaw, dagiti biag dagiti annakmo a lallaki ken babbai, dagiti biag dagiti assawam, ken dagiti biag dagiti assawam a tagabu
6gapu ta ay-ayatem dagiti gumurgura kenka, ken gurguraem dagiti agay-ayat kenka. Gapu ta impakitam ita nga aldaw nga awan serserbida kenka dagiti pangulo ken dagiti soldado. Ita nga aldaw mamatiak a no nabiag ni Absalom, ken nataykami amin, ket dayta ti mangparagsak kenka.
7Ita ngarud, tumakderka ket rummuarka ket makitungtongka a nasayaat kadagiti soldadom, ta isapatak iti nagan ni Yahweh, no saanka a mapan, awan ti uray maysa a tao a mabati kenka ita a rabii. Dakdakesto dayta para kenka ngem kadagiti amin a didigra a napasamak kenka sipud pay kinaagtutubom inggana ita.”
8Isu a napan ti ari ket nagtugaw iti ruangan ti siudad, ket naibaga kadagiti amin a tattao, “Kitaenyo, agtugtugaw ti ari iti ruangan.” Ket napan dagiti amin a tattao iti sangoanan ti ari. Kabayatanna, idiay Israel, nagkamang ti tunggal tao iti pagtaenganna.
9Agsisinnuppiat iti tunggal maysa dagiti amin a tattao kadagiti amin a tribu ti Israel nga ibagbagada, “Inispalnatayo ti ari kadagiti ima dagiti kabusortayo. Insalakannatayo kadagiti ima dagiti Filisteo ket ita, intarayanna ti pagilian gapu kenni Absalom.
10Ket ni Absalom a pinulutantayo a mangituray kadatayo, ket natay iti gubatan. Isu nga apay a saantayo a pagtutungtongan iti maipapan iti pannakaisubli ti ari?”
11Nangibaun ni Ari David iti mensahero kadda Zadok ken Abiatar a papadi a kunana, “Katungtongyo dagiti panglakayen ti Juda ket ibagayo kadakuada, “Apay a dakayo ti maudi a mangisubli iti ari iti palasiona, gapu kadi iti panagtutungtong ti entero nga Israel ket anamonganda ti ari, nga isublida isuna iti palasiona?
12Dakayo dagiti kakabsatko, ti lasag ken tulangko. Apay ngarud a dakayo ti maudi a mangisubli iti ari?
13Ken ibagayo kenni Amasa, 'Saan kadi a sika ti lasag ken tulangko? Dusaennak ti Dios, ken ad-adda pay, no saan a sika ti isukatko kenni Joab a kapitan ti armadak manipud ita.”'
14Ket nagun-odna dagiti puso dagiti amin a tattao ti Juda, kasla nga isuda ti puso ti maysa a tao, isu a nangibaonda iti napan iti ari a kunada, “Agsublika, sika ken dagiti amin a tattaom.”
15Isu a nagsubli ti ari ket dimteng idiay Jordan. Ket dimteng idiay Gilgal dagiti tattao a taga-Juda tapno sabtenda ti ari, tapno kadduaanda ti ari nga agballasiw iti Jordan.
16Nagdardaras a simmalog ni Simei a putot ni Gera, a Benjaminita, a taga-Bahurim, a kaduana dagiti tattao ti Juda tapno sabtenda ni Ari David.
17Kaduana ti sangaribu a tattao a nagtaud iti Benjamin, ni Ziba nga adipen ni Saul, dagiti sangapulo ket lima a putotna a lallaki ken kaduana pay dagiti duapulo nga adipen. Binallasiwda ti Jordan a kaduada ti ari.
18Bimmallasiwda tapno iballasiwda ti pamilia ti ari ken tapno aramidenna ti aniaman nga ammona a nasayaat. Nagkurno iti sangoanan ti ari ni Simei a putot a lalaki ni Gera sakbay a rinugianna ti agballasiw iti Jordan.
19Kinuna ni Simei iti ari, “Saanmo koman a kitaen a nagbasolak, apok, wenno saanmo koman a lagipen ti sisusukir nga inaramid daytoy adipenmo iti aldaw a pinanawan ti apok nga ari ti Jerusalem. Pangaasim, saan koma nga ipapuso ti ari daytoy.
20Ta ammo daytoy adipenmo a nagbasolak. Kitaem, isu a siak ti immuna a simmalog ita nga aldaw manipud kadagiti amin a pamilia ni Jose a mangsabat iti apok nga ari.”
21Ngem simmungbat ni Abisai a putot ni Zeruyas ket kinunana, “Saan kadi a rumbeng a mapapatay ni Simei gapu iti daytoy, gapu ta inlunodna ti pinulotan ni Yahweh?”
22Ket kinuna ni David, “Ania ti aramidek kadakayo, dakayo a putot ni Zeruyas, tapno rumbeng nga agbalinkayo a kabusorko ita? Mapapatay kadi ti siasinoman a tao ditoy Israel ita? Ta saanko kadi nga ammo nga ita nga aldaw ket siak ti ari iti entero nga Israel?”
23Isu nga imbaga ti ari kenni Simei, “Saanka a matay.” Isu a nagkari ti ari kenkuana nga addaan iti panagsapata.
24Ket simmalog ni Mefiboset nga anak ni Saul tapno sabtenna ti ari. Saanna a dinalusan dagiti sakana, wenno pinukisan ti barbasna, wenno linabaan dagiti pagan-anayna manipud iti aldaw a pimmanaw ti ari inggana iti aldaw a nagawid isuna nga addaan iti talna.
25Ket isu nga idi naggapo isuna idiay Jerusalem tapno sabtenna ti ari, kinuna ti ari kenkuana, “Apay a saanka a kimmuyog kaniak, Mefiboset?”
26Insungbatna, “Apok nga ari, inallilawnak ti adipenko, ta kinunak, 'Silyaak ti maysa nga asno tapno mapagsakayak ket sumurotak iti ari, gapu ta pilay daytoy adipenmo.'
27Ngem dinadael ni Ziba nga adipenko ti dayawko, siak nga adipenmo, kenka nga apok nga ari. Ngem kasla anghel ti Dios ti apok nga ari. Ngarud, aramidem no ania ti nasayaat iti panagkitam.
28Gapu ta, iti imatang ti apok nga ari, amin dagiti tattao ti balay ti amak ket natayen, ngem impalubosmo a makipangan daytoy adipenmo kadagiti nangan iti lamisaanmo. Ania pay ngarud ti karbengak nga agsangit iti ari?
29Ket kinuna ti ari kenkuana, “Apay nga agpalawagka pay laeng? Ingkeddengkon a pagbingayanyo kenni Ziba dagiti taltalon.”
30Isu a simmungbat ni Mefiboset iti ari, “Wen, bay-am nga alaenna amin daytoy, gapu ta dimteng a sitatalged ti apok nga ari iti bukodna a pagtaengan.”
31Ket simmalog ni Barzillai a Gileadita manipud sadiay Rogelim tapno makipagballasiw iti ari idiay Jordan, ket kinadduaanna ti ari a napan idiay Jordan.
32Lakay unay itan ni Barzillai, walo pulo ti tawennan. Intedna iti ari dagiti kasapulanna kabayatan ti panagnaedna sadiay Mahanaim, gapu ta nabaknang unay isuna a tao.
33Kinuna ti ari kenni Barzillai, “Sumurotka kaniak, ket ipaayko kenka dagiti masapulmo iti pannakipagnaedmo kaniak idiay Jerusalem.”
34Simmungbat ni Barzillai iti ari, “Mano nga aldaw ti nabatbati kadagiti tawtawen iti biagko, a masapul a sumurotak iti ari idiay Jerusalem?
35Walo pulo ti tawenkon. Mailasinko kadi pay ti naimbag ken dakes? Mananam kadi pay daytoy adipenmo ti kanek ken inumek? Mangngegko kadi pay ti timek dagiti agkankanta a lallaki ken babbai? Apay a rumbeng nga agbalin daytoy adipenmo a dadagsen iti apok nga ari?
36Kayat laeng daytoy adipenmo iti kumuyog iti ari nga agballasiw iti Jordan. Apay a rumbeng a subadannak ti ari iti kastoy a gunguna?
37Pangaasim ta ipalubosmo nga agawid iti pagtaenganna daytoy adipenmo, tapno matayak iti bukodko a siudad ket maitanemak iti nakaitaneman ti amak ken ti inak. Ngem kitaem, adtoy ti adipenmo a ni Kimham. Bay-am a makipagballasiw isuna iti apok nga ari, ket aramidem kenkuana ti ammom a nasayaat.”
38Insungbat ti ari, “Kumuyog kaniak ni Kimham nga agballasiw, ket aramidek kenkuana no ania ti ammom a nasayaat, ken no aniaman ti tarigagayam kaniak, aramidek dayta para kenka.”
39Ket bimmallasiw dagiti amin a tattao iti Jordan, bimmallasiw met ti ari, inagkan ti ari ni Barzillai ket binendisionanna isuna. Ket nagawid ni Barzillai iti bukodna a pagtaengan.
40Isu a bimmallasiw ti ari a nagturong idiay Gilgal, ket nakipagballasiw ni Kimham kenkuana. Imballasiw dagiti amin nga armada ti Juda ken ti kagudua ti armada ti Israel ti ari.
41Dagus a rinugian dagiti amin a tattao ti Israel ti napan iti ari ket kinunada, “Apay nga inlibasdakayo dagiti kakabsatmi, dagiti tattao ti Juda, ket imballasiwda ti ari ken ti pamiliana iti Jordan, ken kasta met dagiti tattao ni David a kakaduana?”
42Sinungbatan ngarud dagiti tattao ti Juda dagiti tattao ti Israel, “Gapu ta as-asideg a kabagianmi ti ari. Apay ngarud ta makaungetkayo gapu iti daytoy? Nangankami kadi iti aniaman a binayadan ti ari? Inikkannakami kadi iti aniaman a sagsagut?”
43Sinungbatan dagiti tattao ti Israel dagiti tattao ti Juda, “Addaankami iti sangapulo a tribu a kabagian ti ari, isu a dakdakkel ti karbenganmi kenni David ngem dakayo. Apay ngarud nga inumsidakami? Saankadi a ti dawatmi a maisubli ti ari ti immuna a nangngeg?” Ngem nagubgubsang dagiti sao dagiti tattao ti Juda ngem dagiti sao dagiti tattao ti Israel.


text:
Salvador, Lanao del Norte
Ti Salvador ket maysa a maika-5 a klase nga ili iti probinsia ti Lanao del Norte iti Filipinas.
Dagiti baranggay[urnosen | urnosen ti taudan]
Ti Salvador ket nabingbingay a politikal iti 25 a barbaranggay.[2]
- Barandia
- Bulacon
- Buntong
- Calimodan
- Campo Tres
- Curva-Miagao
- Daligdigan
- Kilala
- Mabatao
- Madaya
- Mama-anon
- Mapantao
- Mindalano
- Padianan
- Pagalongan
- Pagayawan
- Panaliwad-on
- Pangantapan
- Pansur
- Patidon
- Pawak
- Poblacion
- Saumay
- Sudlon
- Inasagan
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ Municipality of Salvador | (DILG)
- ^ a b "2015 Census of Population, Report No. 3 – Population, Land Area, and Population Density" (PDF). Philippine Statistics Authority. Quezon City, Philippines. Agosto 2016. ISSN 0117-1453. Naiyarkibo (PDF) manipud iti kasisigud idi Mayo 25, 2021. Naala idi Hulio 16, 2021.
- ^ Akin-amianan a Mindanao Dagup ti Populasion babaen ti Probinsia, Siudad, Munisipalidad ken Baranggay. Naala idi Hulio 8, 2021 (iti Ingles)
- ^ Senso ti Populasion (2020). "Rehion X (Amianan a Mindanao)". Dagup ti Populasion babaen ti Probinsia, Siudad, Munisipalidad ken Baranggay. Philippine Statistics Authority. Naala idi Hulio 8, 2021.
- ^ Senso ti Populasion (2015). "Rehion X (Amianan a Mindanao)". Dagup ti Populasion babaen ti Probinsia, Siudad, Munisipalidad ken Baranggay. Philippine Statistics Authority. Naala idi Hunio 20, 2016.
- ^ Senso ti Populasion ken Sangkabalayan (2010). "Rehion X (Amianan a Mindanao)". Dagup ti Populasion babaen ti Probinsia, Siudad, Munisipalidad ken Baranggay. National Statistics Office. Naala idi Hunio 29, 2016.
- ^ Dagiti Senso ti Populasion (1903–2007). "Rehion X (Amianan a Mindanao)". Tabla 1. Nabilangan ti Populasion kadagiti Nadumaduma a Senso babaen ti Probinsia/Nangato nga Urbano a Siudad: 1903 aginggana idi 2007. National Statistics Office.
- ^ "Probinsia ti Lanao del Norte". Datos ti Populasion ti Munisipalidad. Local Water Utilities Administration. Naala idi Disiembre 17, 2016.
Dagiti akinruar a silpo[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
(UPDATE) OWWA, mangipaay iti bearevement ken guidance assistance iti pamilya ti OFW a natay...
LA UNION - Inlawlawag ti Overseas Workers Welfare Administration wenno OWWA Region One iti maipaay da a tulong iti pamilya ti maysa...
Dagiti mangngalap, nasken nga agparehistro tapno legal ti panagkalap iti kabaybayan – palagip ti...
LA UNION - Naminsan manen a nagpalagip ti Santo Tomas Phil. National Police kadagiti mangngalap a liklikan ti aglabsing kadagiti ordinansa ti...
OFW a taga La Union, pimmusay kalpasan a nagpasngay idiay Taiwan
Nakellaat iti pamilya ti maysa nga Overseas Filipino Workers kalpasan a pimmusay idiay Taiwan idi Sabado. Nabigbig iti pimmusay...
Nasarakan nga agrup-rupsan a bangkay idiay ili ti Agoo, mapapati a naatake iti puso
LA UNION - Maipagarop nga atake iti puso ti posible a nakatayan iti maysa a 63-anyos a lalaki, nga immunan a nasarakan...
UPDATE: 15 indibiduwal, kabilang iti doktor ken pulis, agtarigagay a mangampon iti naabandor a...
LA UNION - Naiturong idiay Balaoan District Hospital idiay Barangay Bungol, Balaoan, La Union iti maysa a maladaga a babai nga immunan...
Baro a set dagiti opisyal ti La Union, pormalen a nagsapata idiay Provincial Capitol...
LA UNION - Naisayangkat idi kalman, Hunyo 16, iti Turn Over and Oath Taking Ceremony dagiti baro a nabotosan nga opisyal ti...
Ilocos Sur, dinayyeg ti magnitude 5.1 a gingined; Sumagmamano a paset ti La Union,...
LA UNION - Dinayyeg ti magnitude 5.1 a gingined iti probinsiya ti Ilocos Sur ken kabangibang a lugar idi malem kalman, base...
Tourism Officers ditoy La Union, nangisayangkat ti inspection iti tourism sites ditoy probinsiya
LA UNION - Nangisayangkat ti inspection wenno binisita dagiti Tourism Officers ditoy La Union dagiti dadduma pay a tourism sites ditoy probinsiya...
73-anyos a lolo a maibilang a Top 5 Most Wanted Person idiay ili ti...
LA UNION - Arestado iti maibilbilang a Top 5 Most Wanted Person (municipal level) idiay Barangay Bucao, San Gabriel.
Nonito Donaire, Knock Out kenni Undefeated Naoya Inoue iti Round 2 ti rematch da...
LA UNION - Napaay iti Pinoy boxing champion a ni Nonito Donaire a makabales iti naisayangkat a rematch da kenni Japanese superstar...


text:
1Idi asidegen ni Jesus ken dagiti adalanna iti Jerusalem, ket dimtengda iti Betfage, iti Bantay Olibo, ket imbaon ni Jesus dagiti dua nga adalan,
2kinunana kadakuada, “Mapankayo idiay sumaruno a barrio, ket sadiay addanto a dagus makitayo a nakagalot nga asno, a kaduana ti urbonna. Warwaranyo ida ket iyegyo kaniak.
3No adda ti mangibaga kadakayo iti uray ania a banag maipapan iti dayta, ibagayonto, 'Masapul dagitoy ti Apo,' ket dayta a tao dagdagusto nga ipaukodna dagitoy kadakayo.”
4Ita napasamak daytoy tapno maipatungpal ti naibaga babaen iti profeta. Kinunana,
5“Ibagam iti anak a babai ti Sion, ‘Kitaem, umay kenka ti Arim, Napakumbaba ken nakasakay iti maysa nga asno, iti urbon ti asno.’”
6Napan ngarud dagiti adalan ket inaramidda no ania ti imbilin ni Jesus kadakuada.
7Insangpetda ti asno ken ti urbonna, ket inyap-apda dagiti kagayda iti rabaw dagitoy, ket nagtugaw ni Jesus iti rabaw dagiti kagay. Kaaduan kadagiti adu a tattao ti nangiyaplag kadagiti kagayda iti kalsada,
8ken nangpukan dagiti dadduma iti sangsanga manipud kadagiti kaykakayo sada inyaplag dagitoy iti kalsada.
9Ket impukkaw dagiti adu a tattao nga immun-una ngem ni Jesus ken dagiti mangsarsaruno kenkuana, “Hosana iti anak ni David! Nabendesionan ti umay iti nagan ti Apo. Hosana iti kangatoan!”
10Idi addan ni Jesus iti Jerusalem, nariribukan ti amin a siudad ket kinunada, “Siasino daytoy?”
11Simmungbat dagiti adu a tattao, “Daytoy ni Jesus a profeta, manipud Nazaret iti Galilea.”
12Kalpasanna, simrek ni Jesus iti templo. Pinapanawna amin dagiti agtagtagilako ken aggatgatang iti templo, ken binalintuagna pay dagiti lamisaan dagiti agsuksukat iti kuarta ken dagiti tugaw dagiti aglaklako kadagiti kalapati.
13Kinunana kadakuada, “Naisurat, 'Maawaganto ti balayko a balay a pagkararagan,' ngem inaramidyo daytoy a rukib dagiti agtatakaw.”
14Kalpasanna, immay kenkuana dagiti bulsek ken lugpi idiay templo ket pinaimbagna ida.
15Ngem idi nakita dagiti panguloen a papadi ken dagiti eskriba dagiti nakakaskasdaaw a banbanag nga inaramidna, ken idi nangngegda dagiti ubbing nga agpukpukkaw idiay templo a kunkunada, “Hosana iti anak ni David!” nakaungetda.
16Kinunada kenkuana, “Mangngegmo kadi ti ibagbaga dagitoy a tattao?” Kinuna ni Jesus kadakuada, “Wen! Ngem saanyo kadi a pulos a nabasa, 'Manipud iti ngiwat dagiti ub-ubbing ken dagiti agsususo a maladaga, pinagbalinmo nga awan kurangna ti panagdayaw!’”
17Kalpasanna, pinanawan ida ni Jesus ket rimmuar iti siudad a nagturong idiay Betania ket naturog sadiay.
18Ita iti kabigatanna, iti panagsublina iti siudad, nabisinan isuna.
19Nakakita isuna iti kayo nga igos iti igid ti kalsada. Inasitganna daytoy ngem awan ti nakitana malaksid kadagiti bulbulong. Kinunana iti daytoy, “Saankanto nga agbunga iti uray kaanoman.” Ket nagango a dagdagus ti kayo nga igos.
20Idi nakita daytoy dagiti adalan, nasdaawda ket kinunada, “Kasano a nagango a dagus ti kayo nga igos?”
21Simmungbat ni Jesus ket kinunana kadakuada, “Pudno, ibagak kadakayo, no addaankayo iti pammati ket saankayo nga agduadua, saanyo laeng a maaramid no ania ti napasamak iti kayo nga igos, ngem mabalinyonto nga ibaga uray iti daytoy a bantay, 'Maibagkatka ket maitapuakka iti baybay,' ket mapasamakto daytoy.
22Amin a banag a dawatenyo iti kararagyo nga addaan ti panamati, maawatyonto.”
23Idi napan ni Jesus iti templo, immasideg kenkuana dagiti panguloen a papadi ken dagiti panglakayen dagiti tattao kabayatan a mangisursuro isuna, ket kinunada, “Iti ania a turay nga ar-aramidem dagitoy a banbanag? Ken siasino ti nangted kenka iti daytoy a turay?”
24Simmungbat ni Jesus ket kinunana kadakuada, “Agdamagak met kadakayo iti maysa a saludsod. No ibagayo kaniak, ibagak met kadakayo no ania a turay nga ar-aramidek dagitoy a banbanag.
25Ti panangbuniag ni Juan—sadino ti naggapuanna, manipud kadi sadi langit wenno kadagiti tattao?” Nagsasaritaanda daytoy nga is-isuda, a kunada, “No ibagatayo a naggapu sadi langit,' ibagananto kadatayo, 'Apay ngarud a saankayo a namati kenkuana?'
26Ngem no ibagatayo, 'Naggapu kadagiti tattao,' mabutengtayo kadagiti adu a tattao gapu ta ibilbilangda a ni Juan ket profeta.”
27Kalpasanna, simmungbatda kenni Jesus a kunada, “Saanmi nga ammo.” Kinunana met kadakuada, “Saanko met ngarud nga ibaga kadakayo no ania a turay no apay nga ar-aramidek dagitoy a banbanag.
28Ngem ania ti makunayo? Adda maysa a lalaki nga addaan iti dua nga annak a lalaki. Napan isuna iti inauna ket kinunana, 'Anakko, mapanka agtrabaho ita nga aldaw iti kaubasan,'
29Simmungbat ti anakna ket kinunana, 'Saanak a mapan,' ngem saan a nagbayag nagbaliw ti panunotna ket napan.
30Ket napan ti lalaki iti maikadua a putotna ket imbagana ti isu met laeng a banag. Simmungbat daytoy nga anak ket kinunana, 'Mapanak apo,' ngem saan isuna a napan.
31Siasino kadagiti annak a lallaki ti nagaramid iti pagayatan ti amada?” Kinunada, “Ti inauna.” Kinuna ni Jesus kadakuada, “Pudno, ibagak kadakayo, umunanto a sumrek dagiti agsingsingir iti buis ken dagiti balangkantis iti pagarian ti Dios sakbay kadakayo.
32Ta immay ni Juan kadakayo iti dalan ti kinapudno, ngem saankayo a namati kenkuana, idinto a namati kenkuana dagiti agsingsingir iti buis ken dagiti balangkantis. Ken dakayo, idi nakitayo ti napasamak, awan man laeng ti nagbabawi kadakayo iti kamaudiananna tapno mamati kenkuana.
33Denggenyo ti maysa pay a pangngarig. Adda maysa a tao nga addaan iti daga. Nagmula isuna iti adu nga ubas, inaladanna ti aglawlaw, ken nangkali iti pagpespesan iti daytoy, nangipatakder iti torre a pagwanawanan, sana impaabang daytoy kadagiti agay-aywan iti ubas. Kalpasanna, napan isuna iti sabali a pagilian.
34Idi umadanin ti panagaapit, nangibaon isuna kadagiti adipenna a mapan kadagiti agay-aywan iti ubas tapno alaen ti bunga ti ubasna.
35Ngem innala dagiti agay-aywan iti kaubasan dagiti adipenna, kinabilda ti maysa, pinatayda ti maysa, ken inuborda pay ti maysa.
36Nangibaon manen ti makinkukua iti sabali pay nga adipenna, ad-adu ngem kadagiti immun-una, ngem isu met laeng ti inaramid dagiti mangay-aywan iti ubas.
37Kalpasan dayta, imbaon ti makinkukua ti bukodna a putot kadakuada, a kunana, 'Raemendanto ti anakko.'
38Ngem idi nakita dagiti mangay-aywan iti ubas ti putotna a lalaki, kinunada kadagiti bagbagida, 'Daytoy ti agtawid! Umaykayo, papatayentayo ken tagikuaentayo ti tawidna.'
39Isu nga innalada isuna, inruarda iti kaubasan, sada pinatay.
40Ita, inton umay ti makinkukua iti kaubasan, anianto ti aramidenna kadagidiay a mangay-aywan iti ubas?”
41Kinunada kenkuana, “Dadaelennanto dagitoy a naranggas a lallaki iti nakaro a wagas ket ipaabangnanto ti kaubasan kadagiti sabali nga agay-aywan iti ubas, lallaki a mangtedto iti bingayna inton dumteng ti panagaapit.”
42Kinuna ni Jesus kadakuada, “Saanyo kadi a pulos a nabasa iti Nasantoan a Sursurat, 'Ti bato a linaksid dagiti agipatpatakder ti nagbalin a pasuli a bato. Naggapu daytoy iti Apo, ket nakakaskasdaaw daytoy iti matatayo?'
43Ngarud ibagak kadakayo, maikkatto kadakayo ti pagarian ti Dios ket maitedto iti pagilian a mangpataud kadagiti bungana.
44Siasinoman a matnag iti daytoy a bato ket maburakto. Ngem iti siasinoman a pakatinnaganna, marumekto.”
45Idi nangngeg dagiti panguloen a papadi ken dagiti Pariseo dagiti pangngarigna, naawatanda nga isuda ti sarsaritaenna.
46Kayatda a kimmegen isuna ngem mabutengda kadagiti adu a tattao, gapu ta bigbigen dagiti tattao nga isuna ket profeta.


text:
Donsol
Ti Donsol ket maysa a maika-3 a klase nga ili iti probinsia ti Sorsogon iti Filipinas.
Dagiti baranggay[urnosen | urnosen ti taudan]
Ti Donsol ket politikal a nabingbingay iti 51 a barbaranggay.[2]
- Alin
- Awai
- Banban
- Bandi
- Banuang Gurang
- Baras
- Bayawas
- Bororan Baranggay 1 (Poblacion)
- Cabugao
- Central Baranggay 2 (Poblacion)
- Cristo
- Dancalan
- De Vera
- Gimagaan
- Girawan
- Gogon
- Gura
- Juan Adre
- Lourdes
- Mabini
- Malapoc
- Malinao
- Market Site Baranggay 3 (Poblacion)
- New Maguisa
- Ogod (Crossing)
- Old Maguisa
- Orange
- Pangpang
- Parina
- Pawala
- Pinamanaan
- Poso Poblacion (Baranggay 5)
- Punta Waling-Waling Poblacion (Bar
- Rawis
- San Antonio
- San Isidro
- San Jose
- San Rafael
- San Ramon
- San Vicente
- Santa Cruz
- Sevilla
- Sibago
- Suguian
- Tagbac
- Tinanogan
- Tongdol
- Tres Marias
- Tuba
- Tupas
- Vinisitahan
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ Municipality of Donsol | (DILG)
- ^ a b "2015 Census of Population, Report No. 3 – Population, Land Area, and Population Density" (PDF). Philippine Statistics Authority. Quezon City, Philippines. Agosto 2016. ISSN 0117-1453. Naiyarkibo (PDF) manipud iti kasisigud idi Mayo 25, 2021. Naala idi Hulio 16, 2021.
- ^ Rehion ti Bicol Dagup ti Populasion babaen ti Probinsia, Siudad, Munisipalidad ken Baranggay. Naala idi Hulio 8, 2021 (iti Ingles)
- ^ Senso ti Populasion (2020). "Rehion V (Rehion ti Bicol)". Dagup ti Populasion babaen ti Probinsia, Siudad, Munisipalidad ken Baranggay. Philippine Statistics Authority. Naala idi Hulio 8, 2021.
- ^ Senso ti Populasion (2015). "Rehion V (Rehion ti Bicol)". Dagup ti Populasion babaen ti Probinsia, Siudad, Munisipalidad ken Baranggay. Philippine Statistics Authority. Naala idi Hunio 20, 2016.
- ^ Senso ti Populasion ken Sangkabalayan (2010). "Rehion V (Rehion ti Bicol)". Dagup ti Populasion babaen ti Probinsia, Siudad, Munisipalidad ken Baranggay. National Statistics Office. Naala idi Hunio 29, 2016.
- ^ Dagiti Senso ti Populasion (1903–2007). "Rehion V (Rehion ti Bicol)". Tabla 1. Nabilangan ti Populasion kadagiti Nadumaduma a Senso babaen ti Probinsia/Nangato nga Urbano a Siudad: 1903 aginggana idi 2007. National Statistics Office.
- ^ "Probinsia ti Sorsogon". Datos ti Populasion ti Munisipalidad. Local Water Utilities Administration. Naala idi Disiembre 17, 2016.
Dagiti akinruar a silpo[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Picong
Ti Picong ket maysa a maika-4 a klase nga ili iti probinsia ti Lanao del Sur iti Filipinas.
Dagiti baranggay[urnosen | urnosen ti taudan]
Ti Picong ket nabingbingay a politikal kadagiti 19 a barbaranggay.[2]
- Bara-as
- Biosong
- Balangas
- Durian
- Ilian
- Liangan (Pob.)
- Maganding
- Maladi
- Mapantao
- Miculabo
- Pindolonan
- Punong
- Ramitan
- Torogan
- Tual
- Tuca
- Ubanoban
- Anas
- Mimbalawag
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ Municipality of Picong | (DILG)
- ^ a b "2015 Census of Population, Report No. 3 – Population, Land Area, and Population Density" (PDF). Philippine Statistics Authority. Quezon City, Philippines. Agosto 2016. ISSN 0117-1453. Naiyarkibo (PDF) manipud iti kasisigud idi Mayo 25, 2021. Naala idi Hulio 16, 2021.
- ^ BARMM Dagup ti Populasion babaen ti Probinsia, Siudad, Munisipalidad ken Baranggay. Naala idi Hulio 8, 2021 (iti Ingles)
- ^ Senso ti Populasion (2020). "BARMM". Dagup ti Populasion babaen ti Probinsia, Siudad, Munisipalidad ken Baranggay. Philippine Statistics Authority. Naala idi Hulio 8, 2021.
- ^ Senso ti Populasion (2015). "ARMM - Agwaywayas a Rehion iti Muslim a Mindanao". Dagup ti Populasion babaen ti Probinsia, Siudad, Munisipalidad ken Baranggay. Philippine Statistics Authority. Naala idi Hunio 20, 2016.
- ^ Senso ti Populasion ken Sangkabalayan (2010). "ARMM - Agwaywayas a Rehion iti Muslim a Mindanao". Dagup ti Populasion babaen ti Probinsia, Siudad, Munisipalidad ken Baranggay. National Statistics Office. Naala idi Hunio 29, 2016.
- ^ Dagiti Senso ti Populasion (1903–2007). "ARMM – Agwaywayas a Rehion iti Muslim a Mindanao". Tabla 1. Nabilangan ti Populasion kadagiti Nadumaduma a Senso babaen ti Probinsia/Nangato nga Urbano a Siudad: 1903 aginggana idi 2007. National Statistics Office.
- ^ "Probinsia ti Lanao del Sur". Datos ti Populasion ti Munisipalidad. Local Water Utilities Administration. Naala idi Disiembre 17, 2016.
Dagiti akinruar a silpo[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Ilocano News: "World-class" nga hotel mapatakder, makatulong irarang-ay Pilipinas
Ni Jessie R. Valdez
San Fernando City, La Union (3 July) -- Nanipud pay idi simmangpet ni Presidente ditoy pagilyan manipud Amerika, naobserbar ti kaadduan a kasta unay ti panagwerret na nga agtrabaho bilang Presidente ta di pay kanu nakainana nga husto ket dagusen a napan mismo kadagiti lug-lugar nga nakalamidad ket inna imparikna ti panangipateg na kadakuada.
Indauluan na ti nagibunong kadagiti tulong wenno arayat kadagiti tattao ket pinadaras na amin kadagiti ahensias ti pannakataming ken pannaka-trabaho dagiti naperperdi nga rang-rangtay, kalsada, eskuelaan ken amin nga banag a pakaseknan agrikultura ken sidsida.
Iti inna panagarayat kadagiti nadidigra, agtultuloy met latta ti pannaka-aramid wenno pannaka-akomplisar dagiti programa na a mamagtuloy mangpaatibker ikonomia kas panagipastrekan ken panagipundar negosyo, panagrang-ay turismo, adu a malukatan pagtrabahuan ken dadduma pay.
Malaksid kadagiti inatendaran na nga anibersaryo itay July 1, inaguraran na ti dakkel ken moderno a provincial hospital, agbalor P6-M sadiay Davao del Sur ket simmaruno ti papan na pinang- "ground break" ti pannaka- ipatakder ti "world-class" a hotel sadiay dati a headquarters ti Philippine Army-Fort Bonifacio.
Ni PGMA ti nang "ground-break ti nasao nga Shangri-La Hotel at Fort, Manila ditoy Taguig City a maipatakder iti agarup agbalor dua gasut ket limapulo a milyon nga dolyar ($250-M).
Ti nasao nga kabaruanan a hotel a maiparis kadagiti kamodernuan ken kapintasan a hotel ditoy lubong ket mabangon nga ad-daan innem a pulo a katukad, lima gasut a kuar-kuarto para kadagiti nangangato nga bisbisita manipud ballasiw-taaw ken ditoy kabangibang a lugar Pilipinas ken dua gasut tallopulo ket uppat nga apartments.
Maaramid daytoy iti naidum-duma a disenyo ket maekspektar a kaykayatan ken pagsiddaawan dagiti tattao nga umay agnaed ken mangpadas nga agyan manipud lokal ken internasyonal a kumkumpanya a mayat pay nga agipundar ken mangipalawa ti negosyo da ditoy pagilyan.
Ti pannakaipatakder ti nasao nga hotel ket mangipakita ti komitment mi ditoy Pilipinas, kinuna ni Eduard Kuok nga Presidente ken Chief executive officer ti Shangri-La Asia Limited.
Daytoy kabaruanan nga hotel ket manamnama a dakkel a tulong mangparang-ay ikonomia ti Pilipinas kas maiyalubog kadagiti programa ni PGMA. Adu ti kadua na nga hotel daytoy ket kunaen nga kakomplimentar na ti siguden a uppat nga hotel a kukua met laeng ti Shangri-La Asia Limited ditoy Pilipinas ken ti Shanri-La Resort, Spa, Boracay a naka-iskedyul met a malukatan iti daytoy a tawen. (PIA La Union) [top]


text:
OUR STATEMENT
Panagtuloy ti Wesleyan a Sirmata:
Maysa nga Awag ti Kinasanto
Babaen iti aglaplapusanan a parabur ti APO DIOS A MANNAKABALIN AMIN (2 Cor. 9:14-15), binuangay ni John Wesley ti Tignay Metodismo sadiay Inglatera tapno umadu dagiti tattao nga agbabawi kadagiti basolda ket suroten ken ipangpangrunada ti kinasanto babaen kadagiti aramid ti naindisiplinaan a panagtulnog (Mat. 3:7; 4:17; 5:48). Nakitana ti dakkel a potensial kadagiti tattao, ti pagbalinanda babaen iti panangibiagda ken Jesus babaen iti mangpasanto a pannakabalin ti Espiritu Santo (Rom. 8:13, Gal. 5:16-17). Ngarud, daytoy ti gapu a ti pakabuklan ti doktrina ti panakapasanto mailawlawag ken makita babaen iti kinasiasino ken aramid ti Metodista (1 Thes. 5:23-24; 1 Jn. 4:16-17). Kasta met, iti Amerika, dagiti Obispo a da Francis Asbury ken Thomas Coke natiliwda no ania ti adda iti barukong ti Metodismo idi improklamarda idi 1796: “Ti kangrunaan a panggepmi ket maitag-ay ken mapagtalinaed a nasantoan ken agkaykaysa a tattao. Kinasanto ti panggepmi, saan a ti kinaadu, ketdi ti pasetda kas maadda kadakuada ti pudno a prinsipio ti sibibiag a relihion.” (1 Pet. 1:3; 14-16)
Ti Metodismo iti Pilipinas mano a dekada sakbay ti Maikadua a Gubat iti Lubong dimmakkelda iti kasta a sirmata. Dagiti mangaskasaba a Pilipino ken dagiti Misyonero nga Amerikano intag-ayda ti kinasanto babaen iti inawaganda a “culto ng pagbabagong buhay” (mangbalbaliw iti biag a panagtitipon) wenno “culto Pentecostal” (Pentecostal a panagtitipon). Gagangayen a maimatangan kadagitoy a panagtitipon nga adda dagiti nabalbaliwan a tattao manipud iti kinamanagbasolda ket inibbatanda ti kinamammallot ken kinabartekda wenno insukoda dagiti sigarilyo ken momma iti altar. Adda met dagiti agtiptipon a saan pay laeng a nagkasar ti nagpakasar. Gapu iti daytoy, nakakaskasdaaw ti daras a panagdakkel ti Metodismo kabayatan iti daytoy a panawen agsipudta dagitoy a panagbalbaliw itestimonioda ti kababalin a mangipaay iti panagbalbaliw wenno panakapaspasayaat ti biag dagiti tattao babaen ti pannakabalin ti Espiritu Santo (Mat. 3:8; Eph. 4:11-13; 2 Cor. 5:17).
Kas kadagiti kapuonantayo a Metodista, uray datayo tarigagayantayo nga itultuloy ti isu met laeng a sirmata iti kinasanto babaen iti Biblia agpaay iti henerasiontayo (Jud. 1:3-4). Sipapasnektayo a mangikarkararag iti panangidalan ti Dios no kasano a mapagtalinaedtayo iti kinapudno iti kinasiasinotayo kas Metodista babaen kadagiti agdama a mapaspasamak iti United Methodist Church, nga isu ti nangkarit kadatayo nga agkararag agpaay iti panakalawlawag. Kas ilawlawagtayo ti mailaylayat a panagsisina ti denominasiontayo wennno “graceful separation” babaen iti naisingasing a “Protocol of Reconciliation and Grace through Separation and Restructuring,” inayontayo dagiti timektayo kadagiti adu a panagsasarita maipanggep iti global a koneksiontayo kas agturongtayo iti General Conference 2022. Ngarud, kas agkaykaysa a timek, sipapakumbaba nga ideklarami dagiti sumaganad:
1. Suportaranmi iti amin a pusomi ti panakabukel ti Global Methodist Church (GMC) kalpasan a ti General Conference aprobaranna ti “Protocol of Reconciliation and Grace through Separation and Restructuring,” ken am-ammo pay kas Feinberg Protocol, nga isu ti mangbuangay iti dalan para iti graceful separation iti United Methodist Church. Saan koma a maawagan daytoy iti panakaisina ketdi kas panangipakita iti impaay ti Dios a wayawaya ken karbengan iti takdertayo kabayatan a mapaspasamak ti panag-adal iti General Conference. Ti GMC sirmataenna iti “naikomit ken Jesu-Cristo kas Apo, ti turay ken panakabalin ti Nasantoan a Surat, ti trabaho ti Espiritu Santo iti panakaiwarnak ti Nadiosan a kinapudno, parabur, panakabalbaliw, ken kinasanto kadagiti amin a tattao nga agbabawi ken agbalbaliw” kas nailanad iti “Atlanta Statement.” Daytoy a deklarasion ket napirmaan idi Marso 2020 babaen kadagiti pangulo ken walo nga Obispo ti United Methodist Church,pakairamanan ni Bishop Pedro Torio iti Baguio Episcopal Area iti Pilipinas. To view the statement, please see here. For more information about the GMC, please see here.
2. Kas ur-urayentayo ti pangngeddeng ti General Conference’s iti Feinberg Protocol, agtultuloy nga agbalinkami a napudno a kamkameng ti the United Methodist Church ken itultuloymi ti kinapasnekmi a mangsuporta kadagiti ministeryona. Tubngarenmi met dagiti aniaman a nasapa a panakisina, ken itandudomi ti panagkaykaysa kas urayenmi ti General Conference ken agtultuloy ti panagministeryomi kadagiti tattao kabayatan iti pandemic. Maawanmi a ti panangi-endorsomi ti panakabukel ti baro a global Methodist body ket mabalin a mapagbiddutan kas kinakurang iti kinapudnomi iti United Methodist Church, ti iglesia a nangpadakkel kadakami iti Nacristianoan a pammati ken aw-awaganmi kas naespirituan a pagtaenganmi manipud panakaipasngaymi. Numan pay kasta, kitaen laeng koma daytoy kas wagas iti panakipasetmi iti proseso ti panangad-adal ken panangikarkararag iti sibubukel a global United Methodist connection nga agdaldalan iti naglabas a lima a tawen no palubosan kadi ti same-sex marriage ken ti ordination dagiti tattao nga adda iti same-sex relationships. Mamatikami nga impaay ti Dios daytoy a karbenganmi a makipaset iti proseso ti panagadal ken panagkarkararag ket awan ti mapawilan iti panangaramid iti daytoy uray sadino a grupo ti pakaikamkamenganna (Rom. 2:15; 9:1). Namnamaenmi ti panaka-aprobar ti naisingasing a Feinberg Protocol, a mangbuangay iti dana para iti graceful separation ti United Methodist Church. Ti Feinberg Protocol, iti agdama a kasasaad, addaan iti aglaplapusanan a suporta manipud kadagiti lidertayo kasta met kadagiti traditionalist ken progressive a grupo iti denominasiontayo. No butosan ken aprobaran ti General Conference daytoy, tarigagayanmi laeng nga iwanwan dagiti indibidwal ken kongregasion iti Pilipinas a saanda a kayat a maitipon kadagiti liberal a post-separation United Methodist Church.
3. Kas Pilipino a Metodista a mangitantandudo ken mangipangpangruna iti bileg ti Nasantoan a Surat (2 Tim. 3:16), naikomitkami iti panankapagungar ti Metodismo iti Pilipinas (Rev. 2:4-5). Kasta met a mamatikami a ti panakapalubos ti same-sex marriage ken ti ordination dagiti adda iti same-sex relationships iti the United Methodist Church ket maysa kadagiti adu a sintoma a mangitudo no kasanon ti kaadayo manipud iti espiritu ti Wesleyan revival ken ti sirmata iti kinasanto iti biag ken puso. Gapu daytoy iti panagkurang iti panangibiag a naespirituan, panangsaluad ken panangitandudo iti doktrina kadagiti iglesia a makagapu met iti saan a malappedan a panagpanaw dagiti Metodista, kangrunaanna dagiti agtutubo, ket umalisda kadagiti dadduma nga evangelical denominations iti pagilian. Ngarud, sirmataenmi ti panakaipasngay ti baro a denominasion ti Metodista a saan laeng a manggibus iti daytoy a panagpanaw ngem kasta met a mangisangpet kadagiti baro a tattao iti mangisalakan a parabur ni Jesu- Cristo (Mat. 28:18-20). Adda namnamami a maisublimi ti Napnoan Espiritu a tarigagay dagiti kapuonan a Metodista iti British Isles ken North America ken dagiti kapuonan a Filipino Methodist kabayatan iti panakairuam kadagiti baro a wagas ti panagebanghelio ken panagdisipulo kadagiti tattao nga agturong iti ladawan ni Cristo iti maika-21 a siglo. Iti ababa a sarita, namnamaen ken ikarkararagmi ti panakabukel ti baro a denominasion ti Metodista a saan met a talaga a baro ngem ketdi ti napudno a panakaituloy iti orihinal a sirmata ti Metodismo a “mangiwarnak iti kinasanto babaen iti Nasantoan a Kasuratan iti amin a paset ti daga”
4. Kayatmi a saankami a mairaman kadagiti proposals a panakabukel ti estraktura ti regional kas outlined in the Christmas Covenant wenno maipada a plano, a no sadino mabalin a dagiti rehion ti agdesision kadagiti polisia maipanggep iti human sexuality ken standards ti ordination. Daytoy a rehional nga estraktura ket agresulta iti saan a panagkaykaysa iti doktrina agsipudta tunggal conferensia rehional ket maaddaan iti wayawaya ken nagduduma a panakailawlawag iti ibagbaga ti Biblia maipanggep iti human sexuality. Numan pay kasta, natibker ti pammatimi iti Nadiosan a kinapudno, kas naipakaammo iti Biblia, ket saan a mabalbaliwan. Isu latta nga isu, iti uray ania a rehion wenno lokasion. Saanmi a kayat ti agbalin a paset iti maysa a denominasion nga awan iti nagkaykaysa a takder iti maysa a saludsod a nalawag met a teolohikal. Tubngarenmi ti aniaman a panggep a mangbaliw kadagiti kinapudno nga ibagbaga ti Biblia maipanggep iti human sexuality, wenno ipangpangrunada pay dagiti panagbaliw iti kultura wenno tarigagayan ti sosiedad ngem ti kinapudno manipud iti Sao ti Dios (Rom. 12:1-2). Saanmi met nga awaten dagiti aniaman a panangikagumaan iti panagkaykaysa ti iglesia ngem mapukaw met ti kinasantona. Agsipudta idi nagkararag ni Jesus iti Amana tarigagayanna nga “agmaymaysada koma” (Jn. 17:11), inkararagna met, “pasanotoem isuda babaen iti kinapudno” (Jn. 17:17).
5. Saanmi nga ilaksid dagiti tattao a binigbigda a pasetda iti LGBTQ, ket sirsirmataenmi ti agbalin nga iglesia a mangawat kadakuada kas maysa a managayat a komunidad (Mic. 6:8; Mat. 22:36-40). Mamatikami a natay ni Jesu-Cristo agpaay iti amin ken kasta met ti parabur ti Dios- mangiliklik (2 Tim. 1:9-10), mangbalbaliw (Jn. 16:8), mangpalinteg (Eph. 2:8), ken mangpasanto (Rom. 8:13)—ket agpaay iti amin. Kasta met a kondinarenmi ti aniaman nga aramid a mangibaba kadagiti kameng ti LGBTQ wenno mangilaksid iti pategda kas tao a naparsua iti langa ti Dios. Ngarud, mamatikami a ti parabur ti Dios ket saan a sinsinan a parabur. Sikakararag ken sinanama kami a siasinoman a mangitulag iti bagbagida iti komunidadmi kas mamati ket agbabawi ken umadayo kadagiti basol, ipalgakda ti pammatida ken Jesus, ken makipagnada iti salinong ti mangpagsanto a pananakabalin ti Espiritu Santo. Itakdermi a ti pinarsua ti Dios a panagkasar ket agpaay laeng iti lalaki ken babai kas nalawag nga ibagbaga ti Biblia ken ti Nacristianoan a tradisyon (Gen. 1:26-27; 2:7, 21-24). Mamatikami nga inawagannatayo ni Cristo nga agbiag a nasantoan ken iparitna dagiti aniaman nga aramid nga addaan makadadael nga epekto kadagiti tattao, sosiedad, ken ti lubong (1 Cor. 3:16-17).
6. Kamaudiananna, ikarkararagmi ti maysa a naingayyeman, nasayaat, ken addaan kappia a panagsina a mangwayawaya kadatayo para iti baro a posibilidad (Acts 15:36-41). Ti nabayagen a panagsusuppiat maipanggep iti same-sex marriage ken ti ordination dagiti addaan iti same-sex relationships a nangiturong kadagiti United Methodists a mangpasakit iti tunggal maysa ken nanglapped kadakuada iti panagsaksida iti lubong. Masapul a maisardengen daytoy. Adda pagsayaatan ti panagsina iti dalan, ti Feinberg Protocol ipaayna ti wagas kadatayo nga aramiden daytoy nga addan kappia iti tunggal maysa. Mamatikami a ti panagsisina isu ti mangwayawaya kadatayo manipud iti panagduduma ken sakit ti nakem ken makatulong tapno ibiagtayo ti pakabuklan a potensialtayo kas tattao a maawagan iti Metodista iti Pilipinas iti salinong ti panangidalan ti Espiritu Santo. Saankami nga agimula iti aniaman a sakit ti nakem kadagiti siasinoman a kapamilia, gagayyem, ken kakadua a saan nga umannamong iti kapanunotanmi, tubngarenmi dagiti aniaman a saan a nacristianoan a kababalin a maiturong kadakuada (Rom. 13:8-10). Numan pay kasta, addan respeto ti saanmi a yaanamong kadakuada babaen iti ayat. No aprobaran ti General Conference ti Feinberg Protocol,palubosanmi isuda a mangbukel iti aniaman a liberal a bersion ti Metodismo a patienda a pangawagan ti Dios kadakuada. Kasta met a ti kararagmi ket wayawayaanmi ti bagimi a mangituloy iti orihinal a sirmata ti Metodismo ita ken iti masungad a kaputotan.
Babaen iti pannakabalin ti Espiritu Santo, idatonmi dagiti bagbagimi a mangitag-ay kadagiti takdermi nga adda iti ngato agbalintayo koma a “nasantoan ken agkaykaysa a tattao” a mangibiag iti awaqg kadatayo kas Wesleyan a pasurot ni Jesu-Cristo.
Nagpirma,
Dagiti nagan (dagiti kayatna laeng ti mairaman iti maikabil ditoy) ti maikabil ditoy.
[WE SHALL NOT BE POSTING THE NAMES OF SIGNATORIES UNTIL FURTHER NOTICE.]


text:
CiNii
Ti CiNii (/ˈsaɪniː/ [1]) ket serbisio ti bibliograpiko a database para iti akademiko a panagipablaak, a nangruna a mangigandat kadagiti obra iti Hapon ken dagiti Ingles nga obra a naipablaak idiay Hapon. Ti database ket napundar idi Abril 2005 ken tinartaripato babaen ti Nailian nga Instituto ti Inpormatika.[2] Ti serbisio ket agbiruk manipud iti uneg dagiti database a tinartaripato babaen ti NII [NII Electronic Library Service (NII-ELS) and Citation Database for Japanese Publications (CJP)], ken dagiti pay database a maited babaen ti Nailian a Biblioteka ti Dieta ti Hapon, dagiti pagipenpenan nga instituto, ken dagiti dadduma pay a gunglo.[3]
Ti database ket aglaon ti ad-adu ngem 15 a riwriw nga artikulo manipud kadagiti ad-adu ngem 3600 a pablaak.[4] Ti kadawyan a bulan (idi 2012) ket nakakita ti ad-adu ngem 30 a riwriw a panagserrek manipud kadagiti 2.2 a riwriw a naisangayan a bisita,[5] ken ti kadakkelan ken kakomprehensibuan a kita ti database idiay Hapon. Urayno ti database ket adu ti kita a displinario, ti kadakkelan a paset dagiti maawatna a panagusisa ket ti nagtagitaon ken ti pagobraan ti siensia sosial, mabalin daytoy a gapu ti CiNii ket is-isu ti database a mangsakop kadagiti eskolar nga obra ti Hapon iti datoy a pagobra (a kasumbangir ti natural, pormal, ken dagiti medikal a siensia ti a makaserbi manipud kadagiti sabali a database).[6]
Dagiti panangilasin ti database[urnosen | urnosen ti taudan]
Ti database ket mangikeddeng ti naisangayan a panangilasin, ti NII Article ID (NAID), para kadagiti amin a maikabkabil nga artikulo ti warnakan.[5] Ti maysa pay a panangilasin, ti NII Citation ID (NCID wenno 書誌ID) aka NACSIS-CAT Record ID, ket inus-usar kadagiti mlibro.
Dagiti wadan ti NCID[urnosen | urnosen ti taudan]
- NCID BA04004867 para iti edision ti Little, Brown idi 1951 ken ti The Catcher in the Rye
- NCID BB17611495 para iti edision ti Penguin idi 2010 ti The Catcher in the Rye
- NCID BA36680090 para iti edision idi 1952 ti Kiken na nenrei (危険な年齢), NCID BN01880084 para iti edision idi 1964 ti Rai-mugi batake de tsukamaete (ライ麦畑でつかまえて), ken ti NCID BA61718322 para iti edision idi 2003 ti Kyatchā in za rai (キャッチャー・イン・ザ・ライ), amin dagiti tallo ket patarus ti Hapon ti The Catcher in the Rye
- NCID BB13715590 for a 1997 edition of Mai tian li de shou wang zhe (麦田里的守望者), ti maysa a transliterasion ti Insik ti The Catcher in the Rye.
Maikeddeng pay dagiti panangilasin kadagiti mannurat dagiti libro, ken dagiti artikulo ti warnakan, kadagiti dua a naisina a serye (tapno ti maysa a mannurat ket mabalin nga addaan iti sabali a pateg ti panangilasin iti tunggal maysa). Kas pagarigan, ni Shinsaku Kimoto ket DA00432173 for books and 9000002393144 para kadagiti artikulo ti warnakan.
Dagiti nagibasaran[urnosen | urnosen ti taudan]
- ^ "About CiNii". CiNii (iti Ingles). Naala idi 2014-02-23.
- ^ 大向一輝 (Ohmukai, Ikki) (2009). "学術情報プラットフォームとしてのCiNii". Current Awareness (iti Hapon) (301). CA1691.
- ^ "Databases Incorporated". CiNii (iti Ingles). Naala idi 2014-02-23.
- ^ "titlelist_els.tsv". CiNii (iti Ingles). 2014-02-15. Naala idi 2014-02-23.
- ^ a b 大向一輝 (Ohmukai, Ikki) (Nobiembre 2012). "System design and data modeling of CiNii articles". The Journal of Information Science and Technology Association (iti Ingles ken Hapon). 62 (11): 473–477.
- ^ 日詰梨恵 (Hizume, Rie); 逸村裕 (Itsumura, Hiroshi) (2010). "CiNii 収録率から見たわが国の学術情報電子化の現状:人文学4領域を対象に". 中部図書館情報学会誌 (iti Hapon). 50: 19–35.


text:
Mimusops zeyheri
Ti Mimusops zeyheri ket ti kalalainganna iti kadakkel a (aginggana iti 15 m) kankanayon a berde a kayo a maitagikua iti pamilia ti Sapotaceae ken adu a naiwarwaras kadagiti nabato a lugar manipud iti daya a pantar ti akin-abagatan nga Aprika, iti akin-uneg a daga ken agpamianan iti tropikal nga Aprika. Daytoy ket kadawyan nga ammo iti Ingles iti milkwood wenno Transvaal red milkwood. Daytoy ket asideg a kabagian iti Mimusops obovata ken M. caffra, isuda a dua ket kaykayo iti Abagatan nga Aprika.
Deskripsion[urnosen | urnosen ti taudan]
Intero ken nalalat dagiti bulong. Dagiti pesiolo kendagiti ubing a bulong ket naabbongan kadagiti ababa a maris-lati nalabbasit a dutdot. Adda bassit a gatad ti latex a mabalin a makita kadagiti masugatan a bulong wenno dagiti pesiolo. Nasileng dagiti naluom a diyaw a bunga, naangrag nga ukis ken nasam-it ken makan , naarina iti linabag ken nasangasang bassit. Ti kayo ket maranalabbasit-kayumanggi iti maris, natangken, ken tradisonal idi a maus-usar iti panagaramaid kadagiti karison. Dagiti rimpuok dagiti nabanglo a puraw a sabong ket agparang manipud iti Oktubre aginggana iti Enero.
Bisio[urnosen | urnosen ti taudan]
No maikkan iti makaanay a lugar, daytoy a sebbangan ket mabalin nga agtubo iti dakkel unay, nasamek a linong a kayo. Adda dagiti dakkel unay nga espesimen a mabirukan kadagiti Tidda ti Zimbabwe. Daytoy a sebbangan ket masansan a mabirukan a kakuyog ti Englerophytum magalismontanum.
Dagiti ladawan[urnosen | urnosen ti taudan]
Dagiti nagibasaran[urnosen | urnosen ti taudan]
- "Mimusops zeyheri". PlantzAfrika. Naala idi 2010-02-02.
Daiti akinruar a silpo[urnosen | urnosen ti taudan]
Dagiti midia a mainaig iti Mimusops zeyheri iti Wikimedia Commons


text:
Pwedeng mag-text from 8AM to 5PM.
Ang mga mensahe na matatanggap pagkatapos ng 5PM ay sasagutin na sa susunod na araw.
• Pannakaipa-linteg ti Pantawid Pamilyang Pilipino Program (4Ps)
• On-site, in-city nga relokasyon ken housing
• Panangikkat kadagiti makapadagsen a rekisitos ti trabaho, kas iti NBI clearance
• Nayon a pondo para kadagiti nakurapay nga probinsya, siyudad, ken munisipyo
• Siguruen ti sapasap ken naurnos nga panag-enrol iti SSS, PhilHealth, ken PAGIBIG
• Panagdur-as ken panagprogreso ti Pilipinas
• Pautang ken training para iti babassit a negosyante nga Pilipino
• Nadaras, nalaka, awan kotong iti panagala ti permit para iti negosyo
• Panangikkat iti nayon nga buwis kadagiti produkto nga petrolyo
• Naan-anay a kappia ken panagtaripato kadagiti annak tayo
• Dagdagus a tulong kadagiti biktima ti gubat, riribuk ken kalamidad
• De-kalidad nga edukasyon ket naruay nga oprtunidad para kadagiti annak tayo
• Libre a kolehiyo tapno adda graduate kada pamilya: Maysan a linteg!
• Siguraduen nga amin a graduate ket makaala ti trabaho
• De-kalidad nga edukasyon ken nasayaat a trabaho tapno agasenso ti pamilya a Pilipino
• Pannakaipalinteg ti national minimum wage
• Umno ken ad-adu a suporta ken insentibo iti agrikultura, industriya, nangruna kadagiti babassit nga agpuonan, social enterprises ken informal workers
• Umno a pannangiwanwan (governance) babaen ti panangiwayat ti konsultasyon ken partisipasyon dagiti umili maipanggep iti panagbadyet. Ikkan ti kangrunaan nga atensyon dagiti trabahador, mannalon, PWDs, informal settlers, ubbing, babbai ken senior citizens
• Ituloy ti laban dagiti agniniyog para iti Coco Levy, ken ti laban dagiti umili para iti Freedom of Information.
• Garantisado nga serbisyo ti salun-at ken paglaingan dagiti senior citizens ken PWDs
• Naan-anay a suporta, diskuwento, ken benepisyo dagiti senior citizens ken PWDs
• Trabaho para kadagiti PWDs ken seniors a mayat ken mabalin pay nga agtrabaho
• Depensa ti teritoryo ken baybay tayo, agraman ti West Philippine Sea
• Seguridad ti taraon ken pagbiagan dagiti Pilipino, saan nga interes dagiti ganggannaet
• Seguridad ti nature ken komunidad a biktima ti iligal a panagkalap,poaching panagmina ken panagtroso
• Depensa ti demokrasya, nawaya a panagsarita tapno mapasungbat dagiti corrupt
• Salakniban ti patas nga hustisya para iti amin
• Papartaken ti panagdenggeg kadagiti kaso ken palawaen ti arbitration tapno masakop dagiti kaso a komersyal
• Takderan ti sistema ti hudikatura a transparent ken responsable kadagiti umili


text:
1Binilin ni Moises ken dagiti panglakayen ti Israel dagiti tattao ket kinunada “Salimetmetanyo dagiti amin a bilbilin nga ibilinko kadakayo ita nga aldaw.
2Iti aldaw a ballasiwenyo ti Jordan a mapan iti daga nga ited kadakayo ni Yahweh a Diosyo, masapul a mangipasdekkayo kadagiti sumagmamano a dadakkel a bato ken palitadaanyo dagitoy.
3Masapul nga isuratyo kadagitoy dagiti amin a sasao ti daytoy a linteg inton nakaballasiwkayon, tapno makastrekkayo iti daga nga ited kadakayo ni Yahweh a Diosyo, daga nga agay-ayus iti gatas ken diro, kas inkari kadakayo ni Yahweh, ti Dios dagiti kapuonanyo.
4Inton nakaballasiwkayo iti Jordan, ipasdekyo dagitoy a bato nga ibilbilinko kadakayo ita nga aldaw, idiay Bantay Ebal ket palitadaanyo dagitoy.
5Masapul a mangbangonkayo sadiay iti maysa nga altar kenni Yahweh a Diosyo, maysa nga altar a batbato; ngem masapul a saankayo nga agaramat iti alikamen a landok a pangtrabaho kadagiti bato.
6Masapul a bangonenyo ti altar ni Yahweh a Diosyo babaen kadagiti saan a natikapan a bato; masapul a mangidatonkayo iti daton a maipuor iti rabaw daytoy a para kenni Yahweh a Diosyo,
7ken mangidatagkayonto kadagiti daton a pakikapia ken mangankayo sadiay; agragsakkayonto iti sanggoanan ni Yahweh a Diosyo.
8Isuratyonto iti nalawag unay kadagiti bato dagiti amin a sasao daytoy a linteg.”
9Nagsao ni Moises, dagiti papadi, ken dagiti Levita, iti entero nga Israel ket kinunada, “Israel, agulimek ken dumngegka: Ita nga aldaw nagbalinkayo a tattao ni Yahweh a Diosyo.
10Masapul ngarud nga agtulnogkayo iti timek ni Yahweh a Diosyo ken agtulnogkayo kadagiti bilbilin ken kadagiti alagadenna nga ibilbilinko kadakayo ita nga aldaw.”
11Binilin ni Moses dagiti tattao iti dayta met laeng nga aldaw ket kinunana,
12“Masapul nga agtakder dagitoy a tribu idiay Bantay Gerizim a mangbendision kadagiti tattao, kalpasan a maballasiwyo iti Jordan: Simeon, Levi, Juda, Issacar, Jose ken Benjamin.
13Ken masapul nga agtakder dagitoy a tribu idiay Bantay Ebal a mangiwaragawag kadagiti lunod: Ruben, Gad, Aser, Zabulon, Dan ken Naftali.
14Sumungbat ken kunaento dagiti Levita kadagiti amin a lallaki ti Israel babaen iti napigsa a timek:
15Mailunod koma ti tao a mangaramid iti nakitikitan wenno nasukog a ladawan, maysa a banag a makarimon kenni Yahweh, ti aramid dagiti ima ti kumikitikit, ken ti mangipatakder iti daytoy a sililimed.' Ket masapul a sumungbat dagiti tattao ket kunaenda, 'Amen.'
16'Mailunod koma ti tao a di agraem iti amana wenno inana. 'Ket masapul a kunaen dagiti amin a tattao, 'Amen.'
17'Mailunod koma ti tao a mangikkat iti muhon iti karrubana.' Ket masapul a kunaen dagiti amin a tattao, 'Amen.'
18'Mailunod koma ti tao a mangiyaw-awan iti bulag manipud iti dalan,' Ket masapul a kunaen dagiti amin a tattao, 'Amen.'
19'Mailunod koma ti tao a mangpilit a mangikkat iti kalintegan ti ganggannaet, ulila, wenno balo a babai,' Ket masapul a kunaen dagiti amin a tattao, 'Amen.'
20'Mailunod koma ti tao a makikaidda iti asawa ti amana, gapu ta innalana ti karbengan ti amana.' Ket masapul a kunaen dagiti amin a tattao, 'Amen.'
21'Mailunod koma ti tao a makikaidda iti aniaman a kita ti ayup.' Ket masapul a kunaen dagiti amin a tattao, 'Amen.'
22'Mailunod koma ti tao a makikaidda iti kabsatna a babai, ti anak a babai ti amana, wenno iti anak a babai ti inana.' Ket masapul a kunaen dagiti amin a tattao, 'Amen.'
23'Mailunod koma ti tao a makikaidda iti katuganganna a babai.' Ket masapul a kunaen dagiti amin a tattao, 'Amen.'
24'Mailunod koma ti tao a sililimed a mangpatay iti karrubana.' Ket masapul a kunaen dagiti amin a tattao, 'Amen.'
25'Mailunod koma ti tao nga umawat ti pasuksok a mangpatay iti maysa a tao nga awan basolna,' Ket masapul a kunaen dagiti amin a tattao, 'Amen.'
26Mailunod koma ti tao a saan a mangpatalged kadagiti sasao iti daytoy a linteg, a pagtulnogannanto dagitoy.' Ket masapul a kunaen dagiti amin a tattao, 'Amen.'